open-index/open-wikipedia-markdown huggingface dataset:
উঁয়া

**উঁয়া** (Ọya) ইয়োৰুবা প্যান্থেয়নৰ অন্যতম প্ৰধান নাৰী দেৱতা।  বতাহ, বিজুলী আৰু ধুমুহাৰ দেৱী(ওৰিছা) আৰু বাবালু আয়েই তেওঁক দিয়া শক্তি *ইগুন* (মৃতকৰ আত্মা) নিয়ন্ত্ৰণ কৰিবলৈ সক্ষম একমাত্ৰ দেৱী।
## বিশ্বাস আৰু বৈশিষ্ট্য
নাইজেৰিয়াৰ বৰ্তমানৰ কোৱাৰা ৰাজ্যৰ *ইৰা* চহৰত উঁয়াই মানুহ হিচাপে পৃথিৱীত বাস কৰিছিল য'ত তেওঁ শ্বাংগোৰ অয়'ৰ আলাফিনৰ পত্নী আছিল। ইয়োৰুবা ভাষাত Ọya নামটো "ọ ya" ৰ পৰা উদ্ভৱ হোৱা বাক্যাংশৰ পৰা অহা বুলি বিশ্বাস কৰা হয় যাৰ অৰ্থ হৈছে "তাই ফালি পেলালে," যিয়ে শক্তিশালী বতাহৰ সৈতে তাইৰ সম্পৰ্কক বুজায়। তেওঁ ম'হৰ আকৃতি সলনি কৰাৰ ক্ষমতা থকা বুলি বিশ্বাস কৰা হৈছিল আৰু পৰম্পৰাগত ইয়োৰুবা কবিতাত তেওঁক প্ৰায়ে চিত্ৰিত কৰা হয়। সেইবাবে ম'হে উঁয়াৰ প্ৰধান প্ৰতীক হিচাপে কাম কৰে আৰু তেওঁৰ পুৰোহিতসকলে ইয়াক হত্যা কৰাটো নিষিদ্ধ। আজীৱন বন্ধ্যাত্বত ভুগি তৃতীয় স্বামী অকোৰ সৈতে জন্ম দিয়া নটা সন্তানৰ বাবেই তেওঁক "নটা সন্তানৰ মাতৃ" বুলি জনা যায়। তেওঁ নাইজাৰ নদীৰ পৃষ্ঠপোষক (ইয়োৰুবাসকলে অড'-জা বুলি জনা যায়)।

ইয়োৰুবা ধৰ্মত Ọya তিনিবাৰ বিবাহপাশত আবদ্ধ হৈছিল, প্ৰথমে যোদ্ধা ওৰিছা ওগুন(orisha Ogun), তাৰ পিছত শ্বেংগো (Shango) আৰু শেষত, আন এজন চিকাৰ আৰু কৃষি দেৱতা অকো(Oko)। 

পৰম্পৰাগতভাৱে ওয়া সাম্ৰাজ্যৰ নিয়ন্ত্ৰণ আৰু প্ৰভাৱত থকা ইয়োৰুবালেণ্ডৰ অঞ্চলসমূহতহে পূজা কৰা হৈছিল। আটলাণ্টিকৰ দাস ব্যৱসায়ৰ বাবেই তেওঁৰ বহুতো ওয়া মূলৰ অনুগামীক অপহৰণ কৰি নতুন পৃথিৱীলৈ বিক্ৰী কৰা হয়, য’ত তেওঁৰ পূজা ব্যাপক হৈ পৰে।
ইয়োৰুবালেণ্ডৰ অন্যান্য অঞ্চলতো ওয়া পূজা বিয়পি পৰিছে।

## তথ্যসূত্ৰ

শ্ৰেণী:দেৱ-দেৱী
ঐশ্বৰ্য ঋতুপৰ্ণা প্ৰধান

**ঐশ্বৰ্য ঋতুপৰ্ণা প্ৰধান** (জন্ম: ১২ নৱেম্বৰ ১৯৮৩) হৈছে ভাৰতৰ প্ৰথম প্ৰকাশ্য ট্ৰান্সজেণ্ডাৰ অসামৰিক সেৱাকৰ্মী। তেওঁ ওড়িশা ফাইনেনচিয়েল চাৰ্ভিচেছ (OFS)-ৰ এগৰাকী বাণিজ্যিক কৰ বিষয়া হিচাপে পাৰাদ্বীপত কৰ্মৰত।

পাব্লিক চাৰ্ভিচ কমিছনৰ পৰীক্ষাত সফল হৈ তেওঁ ২০১০ চনত OFS-ত যোগদান কৰে। ২০১৪ চনত ভাৰতৰ উচ্চতম ন্যায়ালয়ে ট্ৰান্সজেণ্ডাৰ সমাজক তৃতীয় লিংগ হিচাপে স্বীকৃতি দিয়াৰ পাছত, ২০১৫ চনত তেওঁ আইনগতভাৱে নিজৰ লিংগ পৰিচয় পৰিৱৰ্তন কৰে।

## শৈশৱ আৰু শিক্ষা
ঋতুপৰ্ণাৰ জন্ম ওড়িশাৰ কন্ধমাল জিলাৰ কাটিবাগেৰী গাঁৱত হৈছিল। তেওঁৰ পিতৃ বালিলা প্ৰধান এজন অৱসৰপ্ৰাপ্ত চৰকাৰী বিষয়া আছিল। জন্মৰ সময়ত তেওঁৰ নাম আছিল ৰতিকান্ত প্ৰধান।

ষষ্ঠ শ্ৰেণীত পঢ়ি থকা সময়তে তেওঁ উপলব্ধি কৰিছিল যে তেওঁৰ লিংগ পৰিচয় পুৰুষ নহয়, মহিলা।

তেওঁ কৈছে যে বিদ্যালয় জীৱনত তেওঁক উপহাস কৰা হৈছিল, কলেজত যৌন নিৰ্যাতনৰ সন্মুখীন হৈছিল আৰু অসামৰিক সেৱাত যোগদান কৰাৰ পাছত তেওঁৰ সক্ষমতাক লৈ প্ৰশ্ন তোলা হৈছিল। কিন্তু নিজৰ দক্ষতা প্ৰমাণ কৰি আৰু নিজৰ ট্ৰান্স পৰিচয় প্ৰতিষ্ঠা কৰাৰ পাছত, “এতিয়া সকলো তুলনামূলকভাৱে সহজ হৈ পৰিছে” বুলি তেওঁ কয়।

ঋতুপৰ্ণা ইণ্ডিয়ান ইনষ্টিটিউট অৱ মেছ কমিউনিকেশ্যন-ৰ এগৰাকী প্ৰাক্তন ছাত্ৰী। তেওঁ লোকপ্ৰশাসনত স্নাতকোত্তৰ ডিগ্ৰীও লাভ কৰিছে।

## কৰ্মজীৱন
এখন ৰাষ্ট্ৰীয় দৈনিকত ইণ্টাৰ্ণশ্বিপ কৰাৰ পাছত ঋতুপৰ্ণাই এখন ৰাষ্ট্ৰীয় বেংকত কেৰাণীৰ চাকৰি গ্ৰহণ কৰে। পাছলৈ তেওঁ ৰাজ্যিক অসামৰিক সেৱা পৰীক্ষাত উত্তীৰ্ণ হয়। ২০১০ চনত পুৰুষ হিচাপে অসামৰিক সেৱাত যোগদান কৰাৰ পাছতো, নিজৰ ট্ৰান্সজেণ্ডাৰ পৰিচয় প্ৰকাশ কৰিবলৈ তেওঁক পাঁচ বছৰতকৈও অধিক সময় লাগিছিল।

সম্মতিপূৰ্ণ সমকামী যৌন সম্পৰ্কক অপৰাধমুক্ত ঘোষণা কৰা উচ্চতম ন্যায়ালয়ৰ ৰায়ৰ পাছত, তেওঁ ট্ৰান্স সমাজৰ এজন জীৱন-সংগীৰ সৈতে বিবাহ কৰাৰ পৰিকল্পনা ঘোষণা কৰে। বিবাহৰ পাছত তেওঁ এগৰাকী অনাথ কন্যাক দত্তক লোৱাৰ সিদ্ধান্ত লৈছে।

তেওঁ কয়— “মোৰ লিংগ পৰিচয়ে মোৰ দায়িত্ব আৰু কৰ্তব্য পালনত কেতিয়াও বাধা সৃষ্টি কৰা নাই। সাধাৰণ জনতাই মোৰ কামক সন্মান কৰে। তৃতীয় লিংগ হিচাপে মই কেতিয়াও নিজকে হীন অনুভৱ কৰা নাই।”

## তথ্যসূত্ৰ

শ্ৰেণী:ভাৰতীয় ট্ৰান্সজেণ্ডাৰ মহিলা
অপ্সৰা ৰেড্ডী

**অপ্সৰা ৰেড্ডী** (জন্ম: **অজয় ৰেড্ডী**) হৈছে এজন ভাৰতীয় ট্ৰান্সজেণ্ডাৰ মহিলা ৰাজনীতিবিদ আৰু সাংবাদিক। ২০১৬ চনত পূৰ্বৰ মুখ্যমন্ত্ৰী জয়াললিতাই তেওঁক সৰ্বভাৰতীয় আন্না দ্ৰাবিড় মুনেত্ৰ কড়গম (AIADMK)ৰ ৰাষ্ট্ৰীয় মুখপাত্ৰ হিচাপে নিযুক্ত কৰিছিল। ৮ জানুৱাৰী ২০১৮ চনত, ৰেড্ডী কংগ্ৰেছত দায়িত্ব পালন কৰা প্ৰথম ট্ৰান্সজেণ্ডাৰ ব্যক্তি হৈ পৰে। তাৰ পিছত তেওঁ AIADMK-লৈ ঘূৰি গৈ ২০২১ ৰাজ্যিক নিৰ্বাচনত তাৰকা প্ৰচাৰকৰূপে অংশ লয়।

## প্ৰাথমিক জীৱন আৰু শিক্ষা
ৰেড্ডীয়ে মনাছ বিশ্ববিদ্যালয়ৰপৰা সাংবাদিকতাত বি এ ডিগ্ৰী আৰু লণ্ডনৰ চিটি বিশ্ববিদ্যালয়ৰপৰা উন্নয়নমূলক অৰ্থনীতিৰ ওপৰত বিশেষ গুৰুত্ব দি সম্প্ৰচাৰত এম এ ডিগ্ৰী লাভ কৰিছে। মনাছ বিশ্ববিদ্যালয়ৰ বহিঃৰাজ্য ছাত্ৰ সেৱাৰ সভানেত্ৰী আছিল।

## কৰ্মজীৱন
ৰেড্ডীয়ে *[[বিবিসি ওয়াৰ্ল্ড সাৰ্ভিস]]*, *[[দ্য হিন্দু]]*, লণ্ডনৰ *[[কমনৱেলথ সচিবালয়]]*, *[[নিউ ইণ্ডিয়ান এক্সপ্ৰেছ]]* আৰু *[[ডেকান ক্ৰনিকল]]*ত কাম কৰিছে। তেওঁ ভোগবাদ, ৰাজনীতি, সেলিব্ৰিটি জীৱনধৰা আৰু শিক্ষা সম্বন্ধীয় বিষয়ত কলাম লিখিছে। তেওঁ অমিতাভ বচ্চন, ঐশ্বৰ্য ৰায়, অষ্ট্ৰেলিয়াৰ পূৰ্বৰ প্ৰধান মন্ত্ৰী জন হাওৱাৰ্ড, F1 ৰেচাৰ মাইকেল শুমাখাৰ, এ. আৰ. ৰহমান আৰু হলিউড তাৰকা নিকোলাছ কেজৰ সাক্ষাৎকাৰ লোৱা হৈছে। তেওঁ শ্ৰীলংকা, ভাৰত আৰু ইণ্ডোনেছিয়াত হোৱা সুনামি সম্বন্ধীয় প্ৰতিৱেদন দিছে।

তেওঁ মেলব'ৰ্ণত ভাৰতীয় কনস্যুলেটত কনস্যুলেট জেনেৰেল ড° T.J. Raoৰ মিডিয়া উপদেষ্টাৰূপে কাম কৰিছে।

তেওঁ ইউনিসেফৰ সৈতে সংক্ষেপ সময়ৰ বাবে কাম কৰি তামিলনাড়ু জুৰি স্বাস্থ্য প্ৰচাৰ অভিযান আৰম্ভ কৰিছিল।

২০১৩ চনৰপৰা তেওঁ থান্থি টিভিত সম্প্ৰচাৰিত তামিল অনুষ্ঠান নটপুদান অপ্সৰা উপস্থাপন কৰিছিল। 

তেওঁ মাদ্ৰিদৰ ইউৰোপীয় পাৰ্লামেণ্ট অধিৱেশন, দ্য ৱৰ্ল্ড প্ৰাইড সামিট, ইউনিসেফ, গোল্ডম্যান ছ্যাকছ, ন্যাসকম ইণ্ডিয়া আৰু প্ৰিন্সটন বিশ্ববিদ্যালয়ৰ দৰে শীৰ্ষ প্ৰতিষ্ঠানত বক্তৃতা দিছে। 

### ৰাজনীতি
২০১৬ চনৰ মে মাহত তেওঁ সৰ্বভাৰতীয় আন্না দ্ৰাবিড় মুনেত্ৰ কড়গম (AIADMK)ত যোগ দিছিল। ইয়াৰ পূৰ্বে, তেওঁ ভাৰতীয় জনতা পাৰ্টিত ২০১৬ চনৰ ফেব্ৰুৱাৰী মাহত যোগ দিছিল। 

২০১৯ চনৰ জানুৱাৰী মাহত ৰাহুল গান্ধীৰদ্বাৰা তেওঁ সৰ্বভাৰতীয় মহিলা কংগ্ৰেছৰ ৰাষ্ট্ৰীয় সাধাৰণ সম্পাদক নিযুক্ত হোৱা, যাৰ ফলত তেওঁ ভাৰতৰ কোনো ৰাজনৈতিক দলৰ সাধাৰণ সম্পাদক হিচাপে নিযুক্ত হোৱা প্ৰথম ট্ৰান্সজেণ্ডাৰ ব্যক্তি হয়। 

২০২০ চনৰ নৱেম্বৰ মাহত, তেওঁ ২০২১ তামিলনাড়ু বিধানসভা নিৰ্বাচনৰ পূৰ্বে পুনৰ AIADMKত যোগ দিছিল।

## তথ্যসূত্ৰ

শ্ৰেণী:ভাৰতীয় ট্ৰান্সজেণ্ডাৰ মহিলা
শ্ৰেণী:তামিলনাডুৰ ব্যক্তি
কুনাপিপি

**কুনাপিপি** বা গুণাবিবি বুলিও কোৱা হয়,(অৰ্থ 'গৰ্ভ') এগৰাকী সৃষ্টিকৰ্তা দেৱী আৰু অষ্ট্ৰেলিয়াৰ দক্ষিণ অঞ্চলৰ আদিবাসী পৌৰাণিক কাহিনীৰ লোককথাত বহু বীৰক পৃষ্ঠপোষকতা কৰা দেৱী হিচাপে মান্যতা দিয়া হৈছে।

## কাহিনী
কোৱা হয় যে, কুনাপিপিয়ে মানুহৰ লগতে বেছিভাগ জীৱ-জন্তু আৰু উদ্ভিদৰ জন্ম দিছিল। তেওঁক বৃদ্ধা কাডজেৰীৰ সৈতে যি এতিয়ালেকে নিশ্চিত নোহোৱা এজন সৃষ্টিকৰ্তা ভগৱান অথবা আধ্যাত্মিক সত্ত্বা বুলি ধৰা হয়,, কাডজেৰীয়ে এবাৰ পানীৰ পৰা ওলাই আহি নায়ক আৰু নায়িকাৰ দল এটাৰ সৈতে দেশৰ সিপাৰে যাত্ৰা আৰম্ভ কৰিছিল। যাত্ৰা কালত সপোন দেখাৰ সময়ত তেওঁ মানুহৰ পুৰুষ আৰু মহিলা প্ৰজাতিক জন্ম দিয়াৰ লগতে প্ৰাকৃতিক জীৱ-জন্তুৰ পুৰুষ আৰু মহিলাৰ প্ৰজাতি আৰু বিধানো সৃষ্টি কৰিছিল। তেওঁ নিজকে সৃষ্টিকৰ্তা ভগৱান ৰামধেনু সাপৰ পুৰুষ বা মহিলা সংস্কৰণলৈ ৰূপান্তৰিত কৰিব পাৰিছিল।

## উৎপত্তি আৰু প্ৰসাৰণ
কোৱা হয় যে, কুনাপিপি পন্থৰ জন্ম হোৱা যেন লাগে ৰ’পাৰ আৰু ৰোজ নদী অঞ্চলত বাস কৰা জনগোষ্ঠীৰ মাজত। আলাৱা সংস্কৰণত তেওঁ পানীৰপৰা ওলাই অহা বুলি কোৱা হয়। তাৰপৰাই ই ক্ৰমান্বয়ে উত্তৰ-পূব দিশলৈ আৰ্নহেম লেণ্ডলৈ বিয়পি পৰিছিল বুলি ভবা হয়, য’ত ইয়াৰ অস্তিত্ব আছিল ড্জাংগাউল নামৰ এগৰাকী নাৰী আকৃতিৰ সৈতে পৰিপূৰক পুৰুষতান্ত্ৰিক ৰূপ হিচাপে। টনি শ্বেইনৰ মতে কুনাপিপি পৰম্পৰাসমূহে বিশেষকৈ তেওঁৰ পৰৱৰ্তী উৎপত্তি সম্পৰ্কে ট্ৰেপাং ব্যৱসায়ীৰ সৈতে যোগাযোগৰ জৰিয়তে চুলাৱেছি/মাকাছাৰ প্ৰভাৱৰ কথা প্ৰতিফলিত কৰে আৰু সম্ভৱতঃ প্ৰাক-ইছলামিক বিশ্বাসৰ মাতৃ পন্থ, যি পন্থ টোৰাজা আৰু বুগিছৰ মাজত আধুনিক যুগলৈকে জীয়াই আছিল।

## তথ্যসূত্ৰ

শ্ৰেণী:দেৱ-দেৱী
আক্সা শ্বেইখ

**আক্সা শ্বেইখ** (জন্ম: ১৯৮৩) হৈছে জামিয়া হামদাৰ্ড, নতুন দিল্লীৰ হামদাৰ্ড ইনষ্টিটিউট অৱ মেডিকেল ছায়েন্সেস এণ্ড ৰিচাৰ্চৰ কমিউনিটি মেডিচিন বিভাগৰ প্ৰফেছৰ। তেওঁ এজন ট্ৰান্সজেণ্ডাৰ মহিলা আৰু ট্ৰান্সজেণ্ডাৰ অধিকাৰ সক্ৰিয় ব্যক্তি। 

## প্ৰাথমিক জীৱন আৰু পটভূমি
শ্বেইখ মুম্বাইৰ দক্ষিণ অংশৰ ইছলামপুৰাত জন্ম গ্ৰহণ কৰিছিল, য’ত সামাজিক নিয়ম আৰু লৈঙ্গিক প্ৰত্যাশা গভীৰভাৱে থকা। সৰুৰেপৰা তেওঁৰ লৈঙ্গিক পৰিচয় সেইবোৰ প্ৰত্যাশাৰ সৈতে মিল নখাইছিল। তেওঁ মেহেন্দী লগোৱা আৰু ছোৱালীৰ সৈতে খেলিবলৈ যোৱা যেনে লিংগ বৈচিত্ৰ্য আচৰণৰ বাবে বুলিং আৰু অব্যৱহাৰক সন্মুখীন হৈছিল। 

২০০৩ চনত, কিং এডৱাৰ্ড মেম’ৰিয়েল হস্পিতাল আৰু ছেথ গৰধান্দাস সুন্দেৰদাস মেডিকেল কলেজত চিকিৎসা শিক্ষা গ্ৰহণৰ সময়ত শ্বেইখ তেওঁ সময়ৰ চিকিৎসা সাহিত্য অধ্যয়ন কৰি নিজৰ লৈঙ্গিক পৰিচয় বুজি পোৱাৰ চেষ্টা কৰিছিল। তেওঁ “gender identity disorder” শীৰ্ষক শব্দৰ সৈতে অসন্তুষ্ট আছিল, কিন্তু নিজকে ট্ৰান্স মহিলা হিচাপে চিনাক্ত কৰিছিল।

## লৈঙ্গিক পৰিৱৰ্তন আৰু সক্ৰিয়তা
এক মহিলা হিচাপে সামাজিক জীৱন-যাপন কৰিবলৈ ইচ্ছা কৰি শ্বেইখ নিজৰ মাতৃ-পিতৃৰ ওচৰত আহি নিজ পৰিচয় প্ৰকাশ কৰে। তেওঁ চিকিৎসা আৰু মানসিক সহায়তা (কাউন্সেলৰ সহ) বিচাৰিছিল আৰু হৰম’ন থেৰাপী আৰু বিভিন্ন লিংগ-সংশোধন চাৰ্জাৰীৰ সহায়ত চিকিৎসা গ্ৰহণ কৰিছিল, যেনে ব্ৰেষ্ট আগমেণ্টেশ। তেওঁৰ পৰিৱৰ্তনৰ সময়ছোৱাত শ্বেইখ নিজৰ অভিজ্ঞতা ছাত্ৰ-ছাত্ৰী আৰু ৰোগীক লগত আলোচনা কৰিছিল।

তেওঁ জামিয়া হামদাৰ্ডত শিক্ষিকা হিচাপে কৰ্মৰত আৰু নিজৰ পৰিৱৰ্তন কাহিনী প্ৰকাশ কৰি ভাৰতত ট্ৰান্সজেণ্ডাৰ লোকৰ ওপৰত থকা কলঙ্ক আৰু বৈষম্য ভাঙিবলৈ চেষ্টা কৰিছে। লগতে তেওঁ সমাজ আৰু ধৰ্মীয় সম্প্ৰদায়ত ট্ৰান্সজেণ্ডাৰ অধিকাৰৰ দৃশ্যমানতা আৰু স্বীকৃতি বৃদ্ধিৰ বাবে কাম কৰিছে।

২০২১ চনত তেওঁ ভাৰতৰ প্ৰথম ট্ৰান্স মহিলা হিচাপে COVID-19 ভেকচিন কেন্দ্ৰৰ দায়িত্বপ্ৰাপ্ত হয়। শ্বেইখে চিকিৎসক সতেন্দ্ৰ সিং আৰু সঞ্জয় শৰ্মাৰ সৈতে মিলি দিল্লী শিশু অধিকাৰ সুৰক্ষা আয়োগক আবেদন জনাই দিল্লী চৰকাৰক অনাৱশ্যকীয় ইণ্টাৰছেক্স চিকিৎসা হস্তক্ষেপ নিষিদ্ধ কৰিবলৈ পৰামৰ্শ দিবলৈ সক্ষম হৈছিল।

## তথ্যসূত্ৰ

## অধিক পঢ়ক
* 

শ্ৰেণী:ভাৰতীয় ট্ৰান্সজেণ্ডাৰ মহিলা
ডালিয়া (দেৱী)

লিথুৱেনিয়াৰ পৌৰাণিক কাহিনীত **ডালিয়া**ক এগৰাকী পৌত্তলিক দেৱীৰ ৰূপত মানৱজাতিৰ পৃষ্ঠপোষক বা ভাগ্যৰ দাতা হিচাপে দেখা গৈছিল। তেওঁ হৈছে “দিয়া আৰু লোৱা’’ৰ অৰ্থাৎ সামগ্ৰী আৰু সম্পত্তিৰ দাতা আৰু গ্ৰহণকাৰী। বাল্টিক সংস্কৃতিৰ কিছুমান বিশেষ সংস্কৃতিত তেওঁক প্ৰায়ে এগৰাকী *সৃষ্টিকৰ্তা* দেৱতাৰ সৈতে জড়িত কৰা হৈছিল। লিথুৱেনিয়াত খ্ৰীষ্টান ধৰ্ম প্ৰতিষ্ঠা আৰু প্ৰসাৰৰ লগে লগে ডালিয়াৰ *পূজা* নিষিদ্ধ কৰা হৈছিল, কিন্তু ইয়াৰ লগত জড়িত এটা মতামতে আকৌ ডালিয়াক কুমাৰী মাতৃ মেৰীৰ সৈতে সংযোগ কৰিব খোজে। সামগ্ৰিকভাৱে দেৱী ডালিয়াক প্ৰায়ে ভাগ্যৰ আন এগৰাকী দেৱী লাইমাৰ সৈতে বিভ্ৰান্ত কৰা হয় আৰু দুয়োগৰাকীক বৈশিষ্ট্যৰফালৰপৰা পৃথক কৰাটোও বৰ কঠিন। কেতিয়াবা ডালিয়াক লাইমাৰ এক বেলেগ প্ৰকাশ বুলি ভবা হয়। কিন্তু লাইমাই এজন ব্যক্তিৰ জীৱনৰ দৈৰ্ঘ্যৰ অৰ্থাৎ আয়ুসৰ ভৱিষ্যদ্বাণী কৰাত অধিক জড়িত হোৱাৰ বিপৰীতে ডালিয়াই জীৱনকালত এজন ব্যক্তিয়ে উপাৰ্জন কৰিবলগীয়া ধন আৰু বস্তুগত সম্পদৰ প্ৰতি অধিক চিন্তা কৰে – তেওঁ সকলোকে পাবলগীয়া উপযুক্ত অংশ (লিথুৱেনিয়ান: dalis) আবণ্টন দিয়ে। পৰম্পৰাগত কাহিনী অনুসৰি পিতৃয়ে যেনেকৈ নিজৰ সম্পত্তি সন্তানৰ মাজত ভাগ কৰে, ঠিক তেনেকৈয়ে ডিয়েভাছ চেনেলিছে (পৰম দেৱতা ডিয়েভাছৰ প্ৰকাশ) প্ৰতিটো নৱজাতকক সম্পদৰ উপযুক্ত অংশ ভাগ কৰি দিয়ে। সম্পদৰ ভাগ কৰাৰ ক্ষেত্ৰত ডালিয়া সিদ্ধান্ত গ্ৰহণকাৰী নহয়, বাল্টিক পৌৰাণিক কাহিনীত তেওঁ ওপৰত উল্লেখ কৰা সৰ্বোচ্চ দেৱতা ডিয়েভাছৰ ইচ্ছা কাৰ্যত প্ৰয়োগ কৰোঁতা হিচাপেহে বেছিকৈ দেখা যায়। তেওঁৰ বিভিন্ন ৰূপ, যেনে কেতিয়াবা মহিলা, কেতিয়াবা ভেৰা পোৱালি বা কুকুৰ আৰু ৰাজহাঁহ বা হাঁহ হিচাপে দেখা দিব পাৰে।

## তথ্যসূত্ৰ

শ্ৰেণী:দেৱ-দেৱী
মোৰানা (দেৱী)

**মোৰানা** (চেক, স্লোভেন, ছাৰ্বিয়ান, ক্ৰ'ৱেচিয়ান ভাষাত), **মোৰেনা** (শ্লোভাক ভাষাত, আৰু মেচিডোনিয়ান ভাষাত: মোপেহা), **মোৰা** (বুলগেৰিয়ান ভাষাত: মোপা), **মাৰা** (ইউক্ৰেইনীয় ভাষাত: মাপা), **মোৰী** (লিথুৱেনিয়ান ভাষাত), **মাৰেনা** (ৰাছিয়ান ভাষাত: মাপেহা), বা **মাৰ্জানা** (প’লিছ ভাষাত) হৈছে এক মৃত্যু আৰু প্ৰকৃতিৰ পুনৰ্জন্মৰ ধাৰণাত ভিত্তি কৰি ঋতুভিত্তিক আচাৰ-অনুষ্ঠানৰ সৈতে জড়িত পৌত্তলিক শ্লাভিক দেৱী। শীতকালৰ মৃত্যু, পুনৰ্জন্ম আৰু সপোনৰ লগত জড়িত এগৰাকী প্ৰাচীন দেৱী। প্ৰাচীন শ্লাভিক আচাৰ-ব্যৱহাৰত শীতকালৰ শেষত দেৱী মোৰানাৰ মৃত্যু বসন্তৰ আগমনক প্ৰতিনিধিত্ব কৰা দেৱী কষ্ট্ৰমা (ৰাছিয়ান), লাডা বা ভেছনাৰ বসন্তৰ পুনৰ্জন্মত পৰিণত হয়।

কিছুমান মধ্যযুগীয় খ্ৰীষ্টান উৎস যেনে চেক ত্ৰয়োদশ শতিকাৰ মেটাৰ ভাৰব’ৰামে তেওঁক গ্ৰীক দেৱী হেকেটৰ সৈতে তুলনা কৰিছে, তেওঁক যাদুকৰী কাৰ্যৰ সৈতে জড়িত কৰিছে। ১৫ শতিকাৰ পোলেণ্ডৰ বুৰঞ্জীবিদ জান ড্লুগোছে তেওঁৰ এনালেছত তেওঁক ৰোমান কৃষিৰ দেৱী চেৰেছৰ সৈতে তুলনা কৰিছিল (আন এখন স্লাভিক দেৱী ডিজিৱানাৰ সৈতে একেলগে)।

আধুনিক যুগত মাৰ্জানাৰ লগত জড়িত আচাৰ-ব্যৱহাৰবোৰে নিজৰ পবিত্ৰ চৰিত্ৰ হেৰুৱাই পেলাইছে আৰু ই এক খেলা-ধূলা – মজা আৰু বসন্তৰ আৰম্ভণি উদযাপনৰ এক অনুষ্ঠান। এই পৰম্পৰা সাধাৰণতে বসন্ত বিষুৱ (২১ মাৰ্চ)ৰ আশে-পাশে পালন কৰা হয়।
সাধাৰণতে স্কুলীয়া ছাত্ৰ-ছাত্ৰী আৰু যুৱক-যুৱতীসকলে স্থানীয় লোককথাৰ গোট আৰু অন্যান্য বাসিন্দাসকলৰ সৈতে উদযাপনত অংশগ্ৰহণ কৰে। পুৰুষ, মহিলা আৰু শিশুৰে গঠিত শোভাযাত্ৰাই হাতেৰে বনোৱা মোৰানা (আৰু প্ৰায়ে মোৰানাৰ পুৰুষ সমকক্ষ মাৰ্জানিয়ক পুতলাও) কঢ়িয়াই ওচৰৰ নদী, হ্ৰদ বা পুখুৰীলৈ লৈ যায়। অংশগ্ৰহণকাৰীসকলে পৰম্পৰাগত গীত গাই মোৰানাৰ প্ৰতিমূৰ্তি পানীত বিসৰ্জন দিয়ে। কেতিয়াবা প্ৰতিমূৰ্তিবোৰত প্ৰথমে জুই লগাই দিয়া হয়, বা কাপোৰ ফাটি যায়। গাঁওলৈ উভতি অহাৰ যাত্ৰাত ফিতা আৰু উৰুৱাই দিয়া কণীৰ খোলাৰে সজোৱা কপছবোৰৰ ওপৰত গুৰুত্ব দিয়া হয়। তেতিয়াও গান গাই শোভাযাত্ৰাটো গাঁৱলৈ উভতি আহে। কিছুমান স্থানত (যেনে ব্ৰিনিকাত – মিয়াষ্টেচকো শ্বলেস্কিৰ এখন জিলাত) বসন্তৰ আৰম্ভণি তাৰ পিছত ভোজৰ সৈতে উদযাপন কৰা হয়।
## নাম আৰু ব্যুৎপত্তি
মোৰানাৰ নামটো সম্ভৱতঃ আদি-ইণ্ডো-ইউৰোপীয় মূল *mar-, *mor-ৰ পৰা আহিছে, যিয়ে মৃত্যুক বুজায়। থিয়নিমৰ শ্লোভাক ৰূপ – Ma(r)muriena – ৰ পৰা অনুমান কৰিব পাৰি যে, দেৱীগৰাকী প্ৰথমে ৰোমান যুদ্ধৰ দেৱতা মংগলৰ সৈতে জড়িত আছিল (মাৰ্মৰ, মেমাৰ্ছ আৰু মামুৰিয়াছ ভেটুৰিয়াছকে ধৰি বিভিন্ন নামেৰে জনাজাত)। মংগল গ্ৰহৰ সৈতে এই সংযোগক আন আনসকলৰ লগতে ভ্যাচেছলাভ ইভানভ আৰু ভ্লাদিমিৰ ট'প'ৰভে সমৰ্থন কৰে, যিয়ে প্ৰায় নিশ্চিত কৰে যে তেওঁ প্ৰথমে এজন কৃষি দেৱতা আছিল।

আন আন তত্ত্বসমূহে দাবী কৰে যে, তেওঁৰ নামটো লেটিন ম’ৰ্ছ ‘মৃত্যু’ আৰু ৰাছিয়ান ম’ৰ ‘মহামাৰী’ৰ দৰে একেটা ভাৰত-ইউৰোপীয় মূলৰ পৰাই উদ্ভৱ হৈছে। কিছুমান লেখকে তাইক জাৰ্মানিক আৰু শ্লাভিক লোককথাৰ দুষ্ট আত্মা ভেৰাৰ সৈতেও তুলনা কৰিছিল, যিটো দুঃস্বপ্ন আৰু টোপনিৰ পক্ষাঘাতৰ সৈতে জড়িত। বেলাৰুছ, পোলিছ, ইউক্ৰেইনিয়ান আৰু কিছুমান ৰাছিয়ান উপভাষাত ‘মাৰা’ শব্দৰ অৰ্থ সপোন। কিন্তু ভ্লাদিমিৰ ডাহলে কয় যে, ইয়াৰ অৰ্থ হৈছে 'ফেণ্টম', 'দৃষ্টি', 'হেলুচিনেচন'।
## তথ্যসূত্ৰ

শ্ৰেণী:দেৱ-দেৱী
বীণা ছেন্দ্ৰে

**বীণা ছেন্দ্ৰে** (জন্ম ১৯৯৪) হৈছে ছত্তীশগড়ৰ এগৰাকী ট্ৰান্সজেণ্ডাৰ মহিলা। তেওঁ এগৰাকী স্বেচ্ছাসেৱী সংগঠনৰ সৈতে কাম কৰিছিল আৰু লিংগ সমতাৰ দাবীত তৃণমূল স্তৰত এক আন্দোলনৰ নেতৃত্ব দিছিল। ২০১৮ চনত তেওঁ প্ৰথমবাৰৰ বাবে **মিছ ট্ৰান্স কুইন** খিতাপ লাভ কৰে।

## প্ৰাৰম্ভিক জীৱন
ছেন্দ্ৰেৰ জন্ম ৰায়পুৰৰ মান্দিৰ হাসৌদ অঞ্চলত হৈছিল। বিদ্যালয়ত হোৱা সামাজিক বৈষম্যৰ বাবে তেওঁ পঞ্চম শ্ৰেণীত পঢ়া এৰি দিবলৈ বাধ্য হৈছিল। কৈশোৰ অৱস্থাতেই তেওঁ নিজৰ লিংগ পৰিচয় বুজি পাইছিল, যদিও কিছু বছৰৰ পাছত পুনৰ বিদ্যালয়ত ভৰ্তি হয়।

আৰম্ভণিতে পৰিয়ালৰ আপত্তি থাকিলেও পাছলৈ তেওঁলোকে বীণাক গ্ৰহণ কৰে। ২০১৯ চনত তেওঁ লিংগ পৰিবৰ্তন শল্য চিকিৎসা গ্ৰহণ কৰে আৰু নিজৰ নাম **বিনয়**ৰ পৰা **বীণা**লৈ সলনি কৰে। তেওঁৰ মাতৃ উৰ্মিলা ছেন্দ্ৰে এই সময়ছোৱাত তেওঁৰ সৈতে দৃঢ়ভাৱে থিয় দিয়ে।

পাছলৈ তেওঁ নিজৰ জন্মস্থান ৰায়পুৰতে স্থায়ী হয় আৰু এগৰাকী ট্ৰান্সজেণ্ডাৰ অধিকাৰ কৰ্মী হিচাপে কাম আৰম্ভ কৰে। ২০১৯ চনত তেওঁ ভাৰতীয় জাতীয় কংগ্ৰেছ দলত যোগদান কৰে।

## কেৰিয়াৰ
২০১৮ চনত ছেন্দ্ৰে প্ৰাইড অনুষ্ঠানত অংশগ্ৰহণ কৰে। একে বছৰত কেশৱ সূৰী ফাউণ্ডেশ্যনে ৰাজ্যৰ ৰাজধানীত ‘‘National Dialogue on Queering the Pitch – Agents of Change’’ শীৰ্ষক কাৰ্যসূচী আয়োজন কৰে।

২০১৯ চনত তেওঁ মুখ্যমন্ত্ৰী ভূপেশ বাঘেলৰ সৈতে সাক্ষাৎ কৰে আৰু ২৫ ফেব্ৰুৱাৰীত বেংককৰ **Miss International Queen 2019** প্ৰতিযোগিতাত অংশগ্ৰহণৰ পূৰ্বে কংগ্ৰেছ দলত যোগদান কৰে। তেওঁ এগৰাকী ফেশ্বন মডেলো আৰু বেংগালুৰু আৰু লক্ষ্ণৌত ৰেম্প ৱাক কৰিছে।

### সৌন্দৰ্য প্ৰতিযোগিতা
২০১৮ চনত মুম্বাইত অনুষ্ঠিত ৰাষ্ট্ৰীয় পৰ্যায়ৰ সৌন্দৰ্য প্ৰতিযোগিতাত ছেন্দ্ৰে **মিছ ট্ৰান্স কুইন** খিতাপ লাভ কৰে। এই প্ৰতিযোগিতাত তেওঁ তামিলনাডুৰ নামিতা অম্মু আৰু সন্যা সুডক পৰাজিত কৰে। ইয়াৰ পূৰ্বে তেওঁ **মিছ ছত্তীশগড়** খিতাপো লাভ কৰিছিল।

বিজয়ৰ পাছত তেওঁ কৈছিল যে এইটো কেৱল তেওঁৰ ব্যক্তিগত জয় নহয়, বৰঞ্চ সম্পূৰ্ণ ট্ৰান্সজেণ্ডাৰ সমাজৰ জয়। ভাৰতত এই ধৰণৰ প্ৰতিযোগিতা প্ৰথমবাৰৰ বাবে অনুষ্ঠিত হৈছিল।

## তথ্যসূত্ৰ

শ্ৰেণী:ভাৰতীয় ট্ৰান্সজেণ্ডাৰ মহিলা
বঙাল

অসমত বহিৰাগতসকলক বুজাবলৈ ব্যৱহাৰ কৰা এটা শব্দ হ’ল ‘বঙাল’। স্বাধীনতাৰ পূৰ্বৰ কালছোৱাত বংগৰ পৰা অহা ঔপনিৱেশিক বিষয়া (আমোলা) আৰু স্বাধীনতাৰ পৰৱৰ্তী সময়ত হিন্দু বঙালী শৰণাৰ্থীসকলৰ দ্বাৰা অসমত বসতি স্থাপন কৰা হৈছিল। পূব বংগৰ পৰা আহি অসমত বসবাস কৰা মুছলমান কৃষকসকলক বৰ্তমান ‘মিঞা’ বুলি কোৱা হয়। ১৯৫০ আৰু ১৯৬০-ৰ দশকৰ ‘বঙাল খেদা’ আন্দোলনৰ নামটো এই শব্দটোৰ পৰাই আহিছে, যাৰ উদ্দেশ্য আছিল অনা-অসমীয়া প্ৰতিযোগীসকলক বহিষ্কাৰ কৰা আৰু থলুৱাসকলৰ বাবে চাকৰি সুৰক্ষিত কৰা।

## ইতিহাস
বুৰঞ্জীসমূহত ‘বঙাল’ শব্দটো বিশেষভাৱে চৰ্চালৈ আহিছিল, য’ত আহোম ৰাজ্যৰ পশ্চিম দিশৰ পৰা অহা বিদেশীসকলক বৰ্ণনা কৰিবলৈ ইয়াক ব্যৱহাৰ কৰা হৈছিল। এই শব্দটো সম্ভৱতঃ মোগল প্ৰদেশ বংগৰ নাম ‘বাঙ্গালা’ৰ পৰা উদ্ভৱ হৈছে। আৰম্ভণিতে এই শব্দটোৱে বংগৰ লোকসকলক বুজাইছিল যদিও পৰৱৰ্তী সময়ত ই যিকোনো বিদেশীক বুজাবলৈ ব্যৱহাৰ কৰা হৈছিল বুলি কোৱা হয়। ইয়াৰ ভৌগোলিক অৱস্থানৰ বাবে মূল ভাৰতৰ পৰা আহোম ৰাজ্যলৈ যোৱাৰ পথটো বংগৰ মাজেদিয়েই আছিল। ব্ৰিটিছসকল ‘বগা বঙাল’ নামেৰে পৰিচিত হৈছিল। আহোম সেনাপতি লাচিত বৰফুকনে মোগলসকলক ‘বঙাল’ বুলি সম্বোধন কৰিছিল বুলি জনা যায়। বহু বছৰৰ ৰাজনৈতিক বিচ্ছিন্নতাৰ ফলত ‘বঙাল’ শব্দটো সন্দেহ, তিৰস্কাৰ আৰু অৱজ্ঞাৰ শব্দ হৈ পৰিছিল। যেতিয়া ব্ৰিটিছে অসমক ইয়াৰ ভাৰতীয় ভূখণ্ডৰ সৈতে সংযুক্ত কৰিছিল, তেতিয়া বহুতো বঙালী হিন্দুৱে চৰকাৰী প্ৰশাসনিক চাকৰি গ্ৰহণ কৰি অসমলৈ আহিছিল। ব্ৰিটিছ আৰু বঙালী হিন্দু—উভয়কে ‘বঙাল’ বুলি কোৱা হৈছিল। ভাৰতৰ স্বাধীনতাৰ পিছত, পূব বংগ আৰু নতুনকৈ গঠিত পূব পাকিস্তানৰ পৰা অহা শৰণাৰ্থীৰ বৰ্ধিত সংখ্যাই অসমীয়া লোক আৰু ৰাজ্যখনৰ জনজাতিসমূহৰ মাজত উত্তেজনা বৃদ্ধি কৰিছিল। ১৯৪৯ চনৰ মে’ মাহলৈকে মুঠ শৰণাৰ্থীৰ সংখ্যা ২,৫০,০০০-ত উপনীত হৈছিল আৰু ই বৃদ্ধি পাই ২৭,৪০,৪৫৫ হৈছিল।
----**১৯৪৬–১৯৫১ চনত অসমলৈ শৰণাৰ্থীৰ বাৰ্ষিক আগমন** 

অসমীয়া লোকসকলে ‘বঙাল’ক এনে এজন ব্যক্তি হিচাপে গণ্য কৰিছিল যি অসমৰ নহয়, এজন অনুপ্ৰৱেশকাৰী যাৰ উপস্থিতিয়ে তেওঁলোকক সামাজিক আৰু ৰাজনৈতিকভাৱে উপান্ত কৰি পেলোৱাৰ ভাবুকি প্ৰদান কৰিছিল। ব্ৰিটিছসকলক ‘বগা বঙাল’ বুলি কোৱা হৈছিল, যাৰ আক্ষৰিক অৰ্থ হ’ল ‘বগা বিদেশী’ আৰু বঙালী হিন্দুসকলক ‘কলা বঙাল’ বুলি কোৱা হৈছিল, যাৰ আক্ষৰিক অৰ্থ হ’ল ‘কলা বিদেশী’। ঊনবিংশ শতিকাৰ অসমীয়া বৌদ্ধিক আলোচনাত অসমৰ মানুহ বা পাহাৰীয়া জনজাতিৰ বাহিৰে আন যিকোনো লোকক ‘বঙাল’ বুলি কোৱা হৈছিল। তেওঁলোকক বিদেশী, অসভ্য আৰু অপৰিষ্কাৰ বুলি বৰ্ণনা কৰা হৈছিল। ১৮৭২ চনত ৰুদ্ৰৰাম বৰদলৈৰ ‘বঙাল বঙালিনী’ নামৰ এখন অসমীয়া নাটকে বহিৰাগত অৰ্থাৎ বঙালসকলৰ দ্বাৰা সৃষ্ট সামাজিক সমস্যাসমূহক বিদ্ৰূপ কৰিছিল, বিশেষকৈ যিসকল ব্ৰিটিছ শাসনকালত আহিছিল। যিসকল অসমীয়া মহিলাই বঙালৰ সৈতে বিবাহপাশত আৱদ্ধ হ’বলৈ পচন্দ কৰিছিল, তেওঁলোকক ‘বঙালিনী’ (বঙালৰ স্ত্ৰীলিংগ) বুলি অভিহিত কৰা হৈছিল আৰু তেওঁলোকক চৰিত্ৰহীন মহিলা তথা বঙালৰ ৰাখিতী হিচাপে বৰ্ণনা কৰা হৈছিল।

স্বাধীনতাৰ পিছত এই শব্দটো বঙালী হিন্দুসকলৰ বাবে ব্যৱহাৰ হৈ থাকিল। অৱশ্যে, ই কেৱল বঙালীসকলৰ বাবেই ব্যৱহাৰ হোৱা নাছিল। বহল অৰ্থত, ইয়াক বহিৰাগত বুলি গণ্য কৰা যিকোনো গোটক বুজাবলৈ ব্যৱহাৰ কৰা হৈছিল। পশ্চিমবঙ্গক অসমীয়াত ‘বঙাল দেশ’ বুলি বৰ্ণনা কৰা হৈছিল, যাৰ আক্ষৰিক অৰ্থ হ’ল ‘বঙালসকলৰ দেশ’।

## উত্‍স

## তথ্যসূত্ৰ
এঞ্জেল গ্লেডি

**এঞ্জেল গ্লেডি** এগৰাকী ভাৰতীয় সামাজিক কৰ্মী, শিক্ষাবিদ আৰু নাট্য শিল্পী। তেওঁৰ জন্ম আৰু ডাঙৰ-দীঘল তামিলনাডুত। তেওঁ বিশেষকৈ LGBTQ+ সমাজৰ অধিকাৰৰ বাবে কৰা কাম আৰু নাট্যকলাৰ জৰিয়তে আগবঢ়োৱা অৱদানৰ বাবে পৰিচিত। তেওঁ মাদ্ৰাজ বিশ্ববিদ্যালয়ৰ পৰা গণসংযোগ বিষয়ত স্নাতকোত্তৰ ডিগ্ৰী লাভ কৰা প্ৰথমগৰাকী ট্ৰান্সজেণ্ডাৰ মহিলা হিচাপে ইতিহাস গঢ়ে।

## কৰ্মজীৱন

### নাট্যকলাৰ ক্ষেত্ৰ
এঞ্জেল গ্লেডি চেন্নাইত অৱস্থিত স্বাধীন ট্ৰান্স শিল্পী সমষ্টি **পানমাই থিয়েটাৰ**ৰ সহ-প্ৰতিষ্ঠাপক। এই থিয়েটাৰ দলটোৱে নাট্য, নৃত্য, চিত্ৰকল, ফটোগ্ৰাফী আৰু চলচ্চিত্ৰ আদি বিভিন্ন শিল্প-মাধ্যমত কাম কৰে। দলটোৰ প্ৰথম প্ৰযোজনা **Color of Trans**-এ ট্ৰান্সজেণ্ডাৰ ব্যক্তিসকলৰ জীৱন অভিজ্ঞতা আৰু কাহিনীসমূহ আন্দোলন, ক্লাউন থিয়েটাৰ, কেবাৰে, ৰেপ আৰু অডিঅ’-ভিজুৱেল মাধ্যমৰ জৰিয়তে উপস্থাপন কৰে।

### চলচ্চিত্ৰসমূহ
এঞ্জেল গ্লেডিয়ে *[[Onaayum Aattukkuttiyum]]* আৰু *Vallavanukkum Valavan* চলচ্চিত্ৰত অভিনয় কৰিছে। তেওঁ লীনা মণিমেকলাই পৰিচালিত ২০১৭ চনৰ চলচ্চিত্ৰ **Is It Too Much to Ask?**-ত অভিনয় কৰে, য’ত তেওঁ চেন্নাইত বাসগৃহ বিচৰা এগৰাকী ট্ৰান্স মহিলাৰ ভূমিকাত দেখা যায়, যি বৈষম্যৰ সন্মুখীন হয়। এই চলচ্চিত্ৰখন কল্পকাহিনী আৰু তথ্যচিত্ৰৰ মিশ্ৰণ, আৰু ইয়াৰ আধাৰ এঞ্জেল গ্লেডিৰ নিজা গৃহ-বৈষম্য অভিজ্ঞতাৰ ওপৰত নিৰ্ভৰশীল।

## সামাজিক আন্দোলন
এঞ্জেল গ্লেডি স্থানীয় আৰু আন্তঃৰাষ্ট্ৰীয় পৰ্যায়ত ট্ৰান্স অধিকাৰ আৰু সামাজিক অন্তৰ্ভুক্তিৰ বাবে সক্ৰিয়ভাৱে কাম কৰি আহিছে।

তেওঁ সহ-প্ৰতিষ্ঠাপক হিচাপে **পানমাই থিয়েটাৰ** গঢ়ি তোলে, যিটো তামিলনাডুত ট্ৰান্স শিল্পীসকলৰ প্ৰথম দিশা-প্ৰদৰ্শক আন্দোলনসমূহৰ ভিতৰত অন্যতম।

## তথ্যসূত্ৰ

শ্ৰেণী:ভাৰতীয় মঞ্চ অভিনেত্ৰী
শ্ৰেণী:ভাৰতীয় ট্ৰান্সজেণ্ডাৰ অভিনেত্ৰী
নীতু বনজাক্ষী

**নীতু বনজাক্ষী** (জন্ম: ২৫ ফেব্ৰুৱাৰী ১৯৯৩) হৈছে কৰ্ণাটকৰ এগৰাকী ভাৰতীয় অভিনেত্ৰী। তেওঁ বিগ বচ কন্নড় – ছিজন ১০-ত প্ৰতিযোগী হিচাপে অংশগ্ৰহণ কৰিছিল, আৰু সাত সপ্তাহৰ পিছত অনুষ্ঠানৰ পৰা বাদ পৰে।

## প্ৰাথমিক জীৱন
বনজাক্ষী গাডাগ জিলা, কৰ্ণাটকৰ বাসিন্দা। তেওঁ মডেল হাই স্কুলত পঢ়াশোনা কৰিছিল। পৰিয়ালৰ আয় বঢ়াবলৈ তেওঁ ফুলৰ মালা বনাই বিক্ৰী কৰিছিল। ২০০৭ চনত তেওঁ বেংগালুৰুলৈ গৈ কলেজত নামভৰ্তি কৰে আৰু নিজৰ পৰিচয় অন্বেষণ কৰিবলৈ আৰম্ভ কৰে।  

তেওঁ কেন স্কুল অৱ আৰ্ট, বেংগালুৰুত কলা বিষয় অধ্যয়ন কৰে, BBA ডিগ্ৰী সম্পূৰ্ণ কৰাৰ পিছত এনিমেশ্যনত ডিপ্লোমাও কৰে। তেওঁ আধা-শাস্ত্ৰীয় কথক নৃত্যশিল্পী, যোগাভ্যাসকাৰী আৰু টেটু শিল্পী। ইয়াৰ লগতে তেওঁ উত্তৰ কৰ্ণাটকৰ পৰম্পৰাগত খাদ্য পৰিবেশন কৰা এখন হোটেলো পৰিচালনা কৰিছিল।

## পৰিচয়
বনজাক্ষী এগৰাকী ট্ৰান্স মহিলা। তেওঁ কাউন্সেলিং আৰু হৰম’ন থেৰাপী গ্ৰহণ কৰিছিল আৰু পৰৱৰ্তী সময়ত অস্ত্ৰোপচাৰ তথা চিকিৎসা গ্ৰহণ কৰে।

২০১৯ চনত তেওঁ *মিছ ট্ৰান্সকুইন* খিতাপ লাভ কৰে আৰু ভাৰতক প্ৰতিনিধিত্ব কৰাৰ সুযোগ পায়। ২০১৬ চনত তেওঁ নিজৰ ভগ্নীক প্ৰথমবাৰৰ বাবে নিজৰ পৰিচয় জনায়। *২০২০ চনত তেওঁ মিছ ইণ্টাৰনেচনেল কুইন ২০২০*-ত ভাৰতক প্ৰতিনিধিত্ব কৰে।

## কৰ্মজীৱন
বনজাক্ষীয়ে নিজৰ গাঁওত ফুল বিক্ৰী কৰি কৰ্মজীৱন আৰম্ভ কৰে আৰু পৰৱৰ্তী সময়ত উদ্যোগপতি, নৃত্যশিল্পী, টেটু শিল্পী আৰু অভিনেত্ৰী হিচাপে আত্মপ্ৰতিষ্ঠা কৰে। গাডাগ এৰি অহাৰ পিছত তেওঁ মাতৃৰ বাবে এখন ৰেষ্টুৰেণ্ট ‘‘গামা গামা’’ আৰম্ভ কৰে, আৰু ভগ্নীৰ বাবে এখন বিউটি পাৰ্লাৰ স্থাপন কৰে।  

ৰিয়েলিটি শ্ব’ *ছুপাৰ কুইন*ৰ জৰিয়তে জনপ্ৰিয় হোৱাৰ পিছত তেওঁ উপেন্দ্ৰ পৰিচালিত চলচ্চিত্ৰ *UI*-ত অভিনয়ত আত্মপ্ৰকাশ কৰে। *বিগ বচ কন্নড় ১০*-ত তেওঁ ঘৰৰ কেপ্টেইন হোৱাৰ লগতে অনুষ্ঠানৰ সঞ্চালক কিচ্চা সুদীপ্ত পৰা “কিচ্চানা চাপালে” সন্মান লাভ কৰে। তেওঁ এগৰাকী TEDx বক্তাও।

## তথ্যসূত্ৰ

শ্ৰেণী:ভাৰতীয় ট্ৰান্সজেণ্ডাৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
বিজয়ৰাজামল্লিকা

**বিজয়ৰাজামল্লিকা** মালয়ালম সাহিত্যৰ এগৰাকী ট্ৰান্সজেণ্ডাৰ কবি। তেওঁ এগৰাকী লেখিকা, শিক্ষিকা, সমাজকৰ্মী, অনুপ্ৰেৰণা বক্তা আৰু সামাজিক কৰ্মী হিচাপেও পৰিচিত।

## প্ৰাথমিক জীৱন, পৰিয়াল আৰু শিক্ষা
বিজয়ৰাজামল্লিকাৰ জন্ম ১৯৮৫ চনত কেৰালাৰ থ্ৰিছূৰ জিলাৰ মুথুভাৰত হৈছিল। তেওঁৰ পিতৃ কনিয়ামকোনাথ ভেট্টিল ৱাই. কৃষ্ণন কেৰালা ৰাজ্যিক বিদ্যুৎ ব’ৰ্ড (KSEB)-ৰ অৱসৰপ্ৰাপ্ত অধীক্ষক আৰু মাতৃ জয়া কৃষ্ণন এগৰাকী শিক্ষিকা আছিল।

তেওঁৰ প্ৰাথমিক শিক্ষা কেন্দ্ৰীয় বিদ্যালয়, পুৰাণ্টুকাৰত হৈছিল। ২০০৫ চনত তেওঁ থ্ৰিছুৰৰ ছেইণ্ট থমাছ কলেজৰ পৰা ইংৰাজী সাহিত্য আৰু ইতিহাসত স্নাতক ডিগ্ৰী লাভ কৰে আৰু কালিকাট বিশ্ববিদ্যালয়ৰ পৰা দ্বিতীয় স্থান লাভ কৰে। ২০০৯ চনত তেওঁ ৰাজাগিৰি সমাজ বিজ্ঞান মহাবিদ্যালয়ৰ পৰা সামাজিক কৰ্মত স্নাতকোত্তৰ (MSW) ডিগ্ৰী লাভ কৰে।

বিজয়ৰাজামল্লিকাই নিজকে “দেহত পুৰুষ হলেও হৃদয়ত মই এগৰাকী মহিলা” বুলি বৰ্ণনা কৰিছে। তেওঁ ক্লাইনফেলটাৰ চিনড্ৰম (47, XXY) থকা এগৰাকী আন্তঃলিংগ ব্যক্তি বুলি ৩২ বছৰ বয়সত জানিব পাৰে।

তেওঁৰ বিবাহ চফটৱেৰ ইঞ্জিনিয়াৰ জাছিমৰ লগত বিতৰ্কিত প্ৰেম বিবাহ হৈছিল। থ্ৰিছুৰ কেৰেলা সাহিত্য পৰিষদৰ ৰাজ্যিক সমিতিৰ কাৰ্যালয়ত অনুষ্ঠিত হোৱা এই বিবাহৰ বিৰোধিতা কৰিছিল জাছিমৰ পিতৃ-মাতৃ আৰু আত্মীয়ই।

## সাহিত্যিক জীৱন
*দৈৱতিন্তে মকাল* (ঈশ্বৰৰ কন্যা) তেওঁৰ প্ৰথম কবিতা সংকলন, যাক মাদ্ৰাজ  বিশ্ববিদ্যালয়ৰ‌ মালয়ালম বিভাগৰ পাঠ্যসূচীত অন্তৰ্ভুক্ত কৰা হৈছে।

এই সংকলনৰ কবিতা ‘‘মৰনান্তৰম’’ মহাত্মা গান্ধী বিশ্ববিদ্যালয়, কেৰেলা আৰু ‘‘নীলাম্বৰি’’ শ্ৰী শংকৰাচাৰ্য সংস্কৃত বিশ্ববিদ্যালয়ৰ পাঠ্যসূচীত অন্তৰ্ভুক্ত কৰা হৈছে।

তেওঁৰ দ্বিতীয় কবিতা সংকলন *আন নদী* (পুৰুষ নদী) এলজিবিটিআইএকিউ+ সমাজৰ জীৱন আৰু সংগ্ৰামৰ ওপৰত আধাৰিত।

তেওঁৰ আত্মজীৱনী *মল্লিকাবসন্তম* মালয়ালম সাহিত্যৰ প্ৰথম ট্ৰান্সজেণ্ডাৰ আত্মজীৱনী হিচাপে পৰিচিত।

## সামাজিক অৱদান
বিজয়ৰাজামল্লিকা হৈছে **সাহাজ ইণ্টাৰনেশ্যনেল** নামৰ ভাৰতৰ প্ৰথম ট্ৰান্সজেণ্ডাৰ বিকল্প শিক্ষাকেন্দ্ৰৰ প্ৰতিষ্ঠাপক।

তেওঁ ‘‘আনাল্লা পেন্নান্না কানমণি নী’’ নামৰ বিশ্বৰ প্ৰথম ইণ্টাৰচেক্স লালন-গীতখনো ৰচনা কৰিছে।

## বঁটা আৰু স্বীকৃতি
* আৰালী বঁটা (২০১৬)
* যুৱ সাহিত্য বায়লাৰ কবিতা বঁটা (২০১৯)
* স্বামী বিবেকানন্দ যুৱ প্ৰতিভা বঁটা (২০১৯)
* লীলা মেনন সাহিত্য বঁটা (২০২১)

## তথ্যসূত্ৰ

শ্ৰেণী:মালয়ালম ভাষাৰ কবি
শ্ৰেণী:ভাৰতীয় ট্ৰান্সজেণ্ডাৰ মহিলা
কাৰ্পাগা

**কাৰ্পাগা** এগৰাকী ভাৰতীয় অভিনেত্ৰী, যিয়ে তামিল চলচ্চিত্ৰ *পাল*-ৰ জৰিয়তে অভিনয় জীৱনৰ আৰম্ভণি কৰে। তেওঁ ভাৰতত মূলধাৰাৰ চলচ্চিত্ৰত মুখ্য ভূমিকাত অভিনয় কৰা প্ৰথমগৰাকী ট্ৰান্সজেণ্ডাৰ ব্যক্তি।

## ব্যক্তিগত জীৱন
কাৰ্পাগাৰ জন্ম পশ্চিম তামিলনাডুৰ ইৰোড জিলাত অৱস্থিত এটা মধ্যবিত্ত পৰিয়ালত হৈছিল। জন্মৰ সময়ত তেওঁৰ নাম আছিল ভাস্কৰ আৰু তেওঁ জন্মসূত্ৰে পুৰুষ আছিল। তেওঁ এগৰাকী বাইদেউৰ সৈতে পৰিয়ালৰ একমাত্ৰ পুত্ৰ সন্তান আছিল।

১২ বছৰ বয়সত তেওঁ নিজৰ লিংগ পৰিচয় সম্পৰ্কে সচেতন হয়। ১৭ বছৰ বয়সত তেওঁ ঘৰ এৰি মুম্বাইলৈ গুচি যায়। বিদ্যালয় শিক্ষাৰ অন্তত তেওঁ এগৰাকী বিউটিচিয়ান হিচাপে এটা বিউটি পাৰ্লাৰত কাম কৰিছিল। লগতে তেওঁ দূৰ শিক্ষাৰ জৰিয়তে তামিল সাহিত্যত স্নাতক (বি.এ.) পাঠ্যক্ৰম সম্পূৰ্ণ কৰাৰ চেষ্টা কৰিছিল যদিও সফল নহ’ল।

প্ৰায় পাঁচ বছৰ পিছত তেওঁ কাৰ্পাগা নাম লৈ এগৰাকী মহিলা হিচাপে পৰিয়াললৈ উভতি আহে। আৰম্ভণিতে পৰিয়াল মানসিকভাৱে ভাঙি পৰিলেও সময়ৰ সৈতে তেওঁলোকে অৱশেষত তেওঁক গ্ৰহণ কৰে।

কাৰ্পাগাই অভিনয়ৰ ওপৰত এটা সংক্ষিপ্ত প্ৰশিক্ষণ পাঠ্যক্ৰম সম্পূৰ্ণ কৰিছিল আৰু এগৰাকী নৃত্যশিল্পী হিচাপেও প্ৰশিক্ষণ লৈছিল। আৰম্ভণিতে তেওঁৰ নাম আছিল ঐশ্বৰ্য, কিন্তু *পাল* চলচ্চিত্ৰত অভিনয় কৰাৰ পিছত নিজৰ চৰিত্ৰৰ নাম অনুসাৰে তেওঁ নিজৰ নাম কাৰ্পাগা ৰাখে।

## পাল
*পাল* () শব্দৰ তামিল ভাষাত অৰ্থ হৈছে ‘‘লিংগ’’। চলচ্চিত্ৰখন ডি. শিবকুমাৰ পৰিচালনা কৰিছিল আৰু ইয়াৰ বাজেট আছিল তুলনামূলকভাৱে কম (প্ৰায় ৮০ লাখ টকা)। নায়িকাৰ সন্ধানত চলচ্চিত্ৰ দলে কেইবামাহ ধৰি অনুসন্ধান চলাইছিল আৰু মুম্বাই, পুনে আদি ঠাই ভ্ৰমণ কৰাৰ পিছত বেঙ্গালুৰুত বাস কৰা কাৰ্পাগাৰ সৈতে যোগাযোগ স্থাপন কৰে।

চলচ্চিত্ৰখনত অভিনেত্ৰী ৰেবতীয়ে কাৰ্পাগাৰ মাতৃৰ চৰিত্ৰত অভিনয় কৰে। ছবিখনৰ বাবে কাৰ্পাগাই পুদুচেৰীত এক সপ্তাহব্যাপী অভিনয় কৰ্মশালাত অংশগ্ৰহণ কৰিছিল।

ইতিহাসগতভাৱে ভাৰতীয় চলচ্চিত্ৰসমূহত ট্ৰান্সজেণ্ডাৰ ব্যক্তিসকলক প্ৰায়ে নেতিবাচক বা দুৰ্বল ৰূপত উপস্থাপন কৰা হৈছিল। কিন্তু *পাল* চলচ্চিত্ৰত কাৰ্পাগাই এগৰাকী বুদ্ধিজীৱী মহিলাৰ চৰিত্ৰত অভিনয় কৰে, যিয়ে নিজৰ লিংগ পৰিচয় প্ৰেমিকৰ আগত প্ৰকাশ কৰাত মানসিক দ্বন্দ্বৰ সন্মুখীন হয়। চলচ্চিত্ৰখনে সমাজ আৰু চৰকাৰী হস্তক্ষেপৰ আগতে পৰিয়ালসমূহে ট্ৰান্সজেণ্ডাৰ সদস্যসকলৰ অনুভূতি বুজি তেওঁলোকক গ্ৰহণ কৰাৰ প্ৰয়োজনীয়তাৰ ওপৰত বিশেষ জোৰ দিয়ে।

## তথ্যসূত্ৰ

## বাহ্যিক সংযোগ
* timesofindia.indiatimes.com, 8 July 2008, "Transgender to play lead in Tamil film"
* bharatstudent.com, "Transgender becomes a hero!!!"

শ্ৰেণী:২১শ শতাব্দীৰ ভাৰতীয় অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:ভাৰতীয় ট্ৰান্সজেণ্ডাৰ অভিনেত্ৰী
শ্ৰেণী:তামিল অভিনেত্ৰী
শ্ৰেণী:তামিলনাডুৰ ব্যক্তি
শ্ৰেণী:জীৱিত ব্যক্তি
নয়না উদুপি

**নয়না উদুপি** (জন্ম ১৯৭২ বা ১৯৭৩) হৈছে এগৰাকী ভাৰতীয় ট্ৰান্সজেণ্ডাৰ মহিলা, যিয়ে কৰ্পোৰেট ক্ষেত্ৰত এটা সফল পেছা গঢ়ি তোলাৰ লগতে কৰ্মক্ষেত্ৰত লিংগ অন্তৰ্ভুক্তি আৰু সমতাৰ বাবে সক্ৰিয়ভাৱে কাম কৰি আহিছে।

## প্ৰাৰম্ভিক জীৱন
নয়না উদুপিৰ জন্ম হয় কৰ্ণাটকৰ উদুপি জিলাত। তেওঁ পাঁচজন ভাই-ভনীৰ ভিতৰত ডাঙৰ। শৈশৱকালৰপৰাই তেওঁ নাৰীবাচক আচৰণ প্ৰদৰ্শন কৰিছিল আৰু শাড়ী, ছালৱাৰ-কামিজ পিন্ধিবলৈ ভাল পাইছিল। দশম শ্ৰেণী উত্তীৰ্ণ হোৱাৰ পিছত, আচৰণ সলনি হ’ব বুলি আশা কৰি তেওঁক কোলাৰ গোল্ড ফিল্ডছলৈ প্ৰেৰণ কৰা হয়, কিন্তু তাত হ’ষ্টেলত সহপাঠীসকলৰপৰা উপহাস আৰু নিৰ্যাতনৰ সন্মুখীন হোৱাত তেওঁ সেই স্থান ত্যাগ কৰে। তাৰ পিছত তেওঁ বেংগালুৰুলৈ গৈ ১৭ বছৰ বয়সত নিশা এটা লজত ৰিচেপচনিষ্ট হিচাপে কাম কৰাৰ লগতে দিনত কলা শাখাত II PUC পঢ়ে।

## কৰ্মজীৱনৰ প্ৰাৰম্ভিক সংগ্ৰাম
উন্নত ডিজাইন পাঠ্যক্ৰম সম্পূৰ্ণ কৰাৰ পাছত, ২০০০ চনত নয়নাই চাকৰি বিচাৰিবলৈ আৰম্ভ কৰে। আৰম্ভণিতে তেওঁ ফ্ৰিলান্স কাম পাইছিল যদিও নিজৰ ট্ৰান্সজেণ্ডাৰ পৰিচয় প্ৰকাশ পোৱাৰ পিছত একাধিক চাকৰি প্ৰত্যাখ্যানৰ সন্মুখীন হয়। তাৰ পিছত তেওঁ পুনেত থকা এটা ট্ৰান্সজেণ্ডাৰ সমাজত যোগ দিয়ে আৰু তাত প্ৰায় তিনি বছৰ চিকিৎসা আৰু লিংগ-সংশ্লিষ্ট প্ৰক্ৰিয়াৰ মাজেৰে যায়। ভিক্ষাবৃত্তিৰ ওপৰত নিৰ্ভৰ নকৰাৰ সিদ্ধান্ত লৈ তেওঁ কম্পিউটাৰ দক্ষতা আৰু মাল্টিমিডিয়া পাঠ্যক্ৰম গ্ৰহণ কৰে। যদিও তিনি মাহত ২০টাতকৈ অধিক চাকৰি আবেদন প্ৰত্যাখ্যাত হয়, তেনে বাধাৰ পাছতো তেওঁ বেংগালুৰুলৈ উভতি আহে আৰু জীৱিকা নিৰ্বাহৰ বাবে কেইবাখনো চিনামাত অতিৰিক্ত শিল্পী হিচাপে কাম কৰে।

## কৰ্পোৰেট জীৱন
পিছলৈ গৈ নয়না *থ'ট ৱাৰ্কচ ইণ্ডিয়া*ত ভেণ্ডৰ মেনেজাৰ হিচাপে যোগ দিয়ে। আৰম্ভণিতে তেওঁ বিপণন দলৰ সৈতে কাম কৰিছিল আৰু পাছলৈ কোম্পানীয়ে তেওঁক গ্ৰাফিক ডিজাইন প্ৰশিক্ষণ প্ৰদান কৰে। সময়ৰ সৈতে তেওঁৰ দায়িত্ব বৃদ্ধি পায় আৰু সংস্থাটোৱে কৰ্মক্ষেত্ৰত সংবেদনশীলতা আৰু অন্তৰ্ভুক্তিমূলক পৰিৱেশ গঢ়ি তুলিবলৈ বিশেষ পদক্ষেপ গ্ৰহণ কৰে।

## অধিকাৰ সজাগতা আৰু সহায়
বৈচিত্ৰ্য আৰু অন্তৰ্ভুক্তিৰ সমৰ্থক হিচাপে নয়নাই ভাৰতজুৰি ২০টাতকৈ অধিক কৰ্মশালা আৰু আলোচনা সভা অনুষ্ঠিত কৰিছে। ২০২২ চনত অভিনেতা অক্ষয় কুমাৰে উন্মোচন কৰা এখন কফি-টেবল গ্ৰন্থত ৭৫গৰাকী ট্ৰান্সজেণ্ডাৰ ব্যক্তিৰ সফলতাৰ কাহিনীৰ সৈতে তেওঁৰ কথাও অন্তৰ্ভুক্ত কৰা হয়। ২০১৮ চনত তেওঁ এখন ফেশ্বন ব্ৰেণ্ডৰ বাবে ৰেম্পত খোজ কাঢ়িছিল। তেওঁ কৰ্পোৰেট ক্ষেত্ৰত চাকৰি বিচৰা ট্ৰান্সজেণ্ডাৰ লোকসকলক পৰামৰ্শ আৰু সহায় আগবঢ়ায়।

## ব্যক্তিগত জীৱন
২০২২ চনৰ তথ্য অনুসৰি, নয়না উদুপিৰ মাক সুশীলাৰ সৈতে ঘনিষ্ঠ সম্পৰ্ক আছে আৰু তেওঁলোক প্ৰতিদিনে যোগাযোগ ৰাখে। অৱসৰ সময়ত তেওঁ বাগিছা কৰা, অংকন আৰু ভ্ৰমণ ভাল পায়। তেওঁ এতিয়ালৈকে ১৫খনৰো অধিক চহৰ ভ্ৰমণ কৰিছে আৰু অবিবাহিত।

## তথ্যসূত্ৰ

শ্ৰেণী:ভাৰতীয় ট্ৰান্সজেণ্ডাৰ মহিলা
শ্ৰেণী:কৰ্ণাটকৰ ব্যক্তি
মামা অক্লো

ইনকা পৌৰাণিক কাহিনীত **মামা অক্লো** বা অধিক নিৰ্দিষ্টভাৱে ক’বলৈ গ’লে মামা উকল্লুক মাতৃ আৰু উৰ্বৰতা দেৱী হিচাপে দেৱী হিচাপে গণ্য কৰা হৈছিল। এটা কিংবদন্তিত তেওঁ ইংতি আৰু মামা কিল্লাৰ কন্যা আৰু আন এটা কিংবদন্তিত ভিৰাকোচা (ৱিৰাকুচা) আৰু মামা কুচাৰ কন্যা বুলি কোৱা হয়। এই সকলোবোৰতে তেওঁ মানকো কাপাক (মানকু কাপাক)ৰ ডাঙৰ ভগ্নী আৰু পত্নী আছিল, যাৰ সৈতে তেওঁ কুস্কো চহৰ প্ৰতিষ্ঠা কৰিছিল। আন কিছুমান কাহিনীত তেওঁৰ লগত তেওঁৰ ৰিঞ্চি ৰোকা নামৰ এজন পুত্ৰও আছিল, যদিও মানকো কাপাকৰ পিছৰ সকলো ইনকান শাসকক তেওঁলোকৰ বংশধৰ বুলি বিশ্বাস কৰা হৈছিল।

বেছিভাগ কাহিনীৰ মতে, মামা অক্লো আৰু মানকো কাপাকক ইণ্টিয়ে ইনকাসকলক তেওঁলোকৰ জ্ঞান বৃদ্ধি কৰি সহায় কৰিবলৈ পঠিয়াইছিল, কাৰণ তেওঁ তেওঁলোকে কিমান দুৰ্বল জীৱন যাপন কৰা দেখিছিল। বেছিভাগ কিংবদন্তি অনুসৰি, তেওঁলোকৰ সৃষ্টিৰ পিছত তেওঁলোকে নিজৰ কাম আৰম্ভ কৰিবলৈ নিখুঁত স্থান বিচাৰিবলৈ যাত্ৰা আৰম্ভ কৰে, আৰু যেতিয়া ইণ্টিয়ে তেওঁৰ দুয়োজন সন্তানক দিয়া সোণৰ লাখুটিডাল মাটিত পোত খাই যায়, তেতিয়া তেওঁলোকে সেইটো বিচাৰি জানিবলৈ পাব।  ৰডডাল পোত যোৱাৰ পিছত তেওঁলোকে ইনকা লোকসকলক শিক্ষা দিবলৈ আৰম্ভ কৰিলে; তেওঁলোকে একেলগে মানুহক ঘৰ ভালদৰে নিৰ্মাণ কৰিবলৈ শিকাইছিল; মামা অক্লোৱে ইনকা মহিলাসকলক সূতা কাটিব পৰা, চিলাই কৰা আৰু ঘৰুৱা কামৰ কলা শিকাইছিল।
## উৎপত্তি
মামা অক্লোৰ উৎপত্তিৰ একাধিক কাহিনী আছে। এটা সাধাৰণ সংস্কৰণত মামা অক্লোৱে ইণ্টিয়ে তেওঁলোকক সৃষ্টি কৰাৰ পিছত টিটিকাকা হ্ৰদৰ এটা দ্বীপ বা গুহাৰ পৰা মানকো কাপাকৰ সৈতে ওলাই অহাটো জড়িত হৈ থাকে, যদিও কিছুমান বিকল্প সংস্কৰণত তেওঁলোকৰ বাকী ভাই-ভনীসকলৰ লগতে দহটা আয়লুও হ্ৰদটোৰ পৰা উঠি যায় আৰু তেওঁলোকে সকলোৱে একেলগে কম সময়ৰ বাবে যাত্ৰা কৰে। কিছুমান কাহিনীত মামা অক্লো আৰু মানকো কাপাকৰ উৎপত্তিস্থল ৰক অৱ অৰিজিনৰ পৰা হোৱা বুলি চিত্ৰিত কৰা হৈছে, যিটো স্থানক পবিত্ৰ বুলি বৰ্ণনা কৰা হৈছে। কিছুমান বিৱৰণীত এইটোও কোৱা হৈছে যে মামা অক্লো আৰু মানকো কাপাক দুয়োজনেই ইন্টিৰ চন্দ্ৰৰ সন্তান আছিল।

আন এটা বিৱৰণীত কোৱা হৈছে যে কেনেকৈ মামা অক্লো আৰু তেওঁৰ ভাই-ভনীসকলক ইণ্টিয়ে অস্তিত্বলৈ আনিছিল, যদিও এইবাৰ তেওঁলোক পাকাৰিকটাম্বো নামেৰে জনাজাত গুহা এটাৰ তিনিখন খিৰিকীৰ মাজৰ পৰা ওলাই আহিছিল আৰু মাটিত ঠেলি দিবলৈ ৰডৰ পৰিৱৰ্তে তেওঁলোকে বসতি স্থাপন কৰিবলগীয়া মাটিৰ কাষ চাপিলে এটা চিন দিয়া হৈছিল। 

ইণ্টিৰ পৰিৱৰ্তে এটা কিংবদন্তি অনুসৰি মামা অক্লো বিৰাকোচা আৰু মামা কুচাৰ কন্যা সেইমৰ্মে তেওঁ ইংটিৰ সহোদৰ।

ভাস্কো নুনেজ ডি বালব'য়া, জুয়ান ডি বেটানজ'ছ আৰু ফ্ৰেই মাৰ্টিন ডি মৰুয়াই লিপিবদ্ধ কৰা ঐতিহাসিক বিৱৰণীত মামা অক্লো আৰু মানকো কাপাকক টাম্পু টকো অঞ্চলৰ পৰা অহা এটা গোটৰ (আয়াৰ বংশ) নেতা বুলি বৰ্ণনা কৰা হৈছে।

## তথ্যসূত্ৰ

শ্ৰেণী:দেৱ-দেৱী
মামা কুচা

**মামা কুচা** বা **মামা কোচা** (আক্ষৰিক অৰ্থ: "মাতৃ সাগৰ", "মাতৃ হ্ৰদ", বা কেৱল "সাগৰ") হৈছে প্ৰাচীন ইনকান সাগৰ আৰু মাছৰ দেৱী, নাৱিক আৰু মাছমৰীয়াৰ ৰক্ষক, ইংটি আৰু মামা কুইলাৰ মাতৃ বীৰাকুচাৰ পত্নী। সাধাৰণতে ৰুক্ষ পানী শান্ত কৰিবলৈ আৰু ভাল মাছ ধৰাৰ বাবে তেওঁক পূজা কৰা হৈছিল, আৰু তেওঁক চাৰিগৰাকী মৌলিক মাতৃৰ ভিতৰত অন্যতম বুলি গণ্য কৰা হৈছিল (বাকীসকল আছিল পাচামামা, মামা নীনা আৰু মামা ৱাইৰা)। মামা কুচাত মামা শব্দটো কেছুৱা ভাষাৰ পৰা আহিছে, য'ত ইয়াৰ অৰ্থ "মা"; এই ব্যৱহাৰ স্পেনিছ সংস্পৰ্শৰ পূৰ্বৰ আৰু এণ্ডিয়ান দেৱতা যেনে পাচামামা আৰু মামা কুইলাৰ নামত বহুলভাৱে দেখা যায়। মামা কুইলা (চন্দ্ৰ) আৰু পাচামামাৰ সৈতে তেওঁ ইনকান চন্দ্ৰ ত্ৰিত্ব গঠন কৰিছিল। সাম্ৰাজ্যৰ কিছুমান অঞ্চলত মানুহে তেওঁক হ্ৰদ, নদী, আনকি মানৱসৃষ্ট পানীৰ উৎসকে ধৰি সকলো জলভাগৰ দেৱী বুলি বিশ্বাস কৰিছিল। সাগৰৰ ওচৰত আৰু নিৰ্ভৰশীলতাৰ বাবে উপকূলীয় অঞ্চলৰ কাষত বাস কৰা লোকসকলৰ বাবে মামা কুচা অধিক গুৰুত্বপূৰ্ণ আছিল। মামা কুচা আৰু অন্যান্য জলদেৱতাৰ ওপৰত ইনকাসকলৰ বিশ্বাসে ইংগিত দিয়ে যে তেতিয়াৰ মানুহে জলচক্ৰৰ মূল কথাবোৰ বুজি পাইছিল। তেওঁলোকে জানিছিল যে সাগৰৰ পানীয়ে বৰষুণ পুনৰ ভৰাই তুলিছে, যিটো তাৰ পিছত মাটিৰ ওপৰেৰে পৰিল।

পৰম দেৱতা উইৰাকুচাৰ পত্নী আৰু ইংতি আৰু মামা কুইলাৰ মাতৃ, মামা কুচাও আছিল সেই দেৱতা যিয়ে নাৰীসুলভ সকলোকে প্ৰতিনিধিত্ব কৰিছিল আৰু একেদৰেই জনা জগতখনক ভাৰসাম্য প্ৰদান কৰিছিল। তাইক প্ৰায়ে পৃথিৱীক সাৰ দিবলৈ সৰি পৰা বৰষুণৰ পানীৰে সৈতে চিনাক্ত কৰা হৈছিল।

আন এটা গুৰুত্বপূৰ্ণ কথা হ'ল মামা কুচাই "ওপৰৰ জগত" অৰ্থাৎ হানান পাচাত বাস কৰিছিল। ইনকা সাম্ৰাজ্যত বিশ্বব্ৰহ্মাণ্ডক ইটোৱে সিটোৰ পৰিপূৰক তিনিটা দিশ বা সমতলৰে গঠিত বুলি ধাৰণা কৰা হৈছিল: উকু পাচা (তলৰ জগত), কায় পাচা (বৰ্তমানৰ জগত) আৰু হানান পাচা (ওপৰৰ জগত)। মামা কুচাই শেষৰটোত ধাৰ্মিক লোক আৰু অন্যান্য ইনকা দেৱতা যেনে: উইৰাকুচা, ইংটি আৰু মামা কুইলা আদিৰ সৈতে একেলগে বাস কৰিছিল।

এটা প্ৰাচীন ইনকা কিংবদন্তিত কোৱা হৈছে যে মামা কুচা আছিল সূৰ্য্য আৰু চন্দ্ৰৰ কন্যা। "ইংকা" (সূৰ্য্যৰ পুত্ৰ)ৰ ভগ্নীও আছিল আৰু শাৰীৰিকভাৱে তেওঁক এগৰাকী শেঁতা আৰু ধুনীয়া যুৱতী বুলি বৰ্ণনা কৰা হৈছিল, তেওঁক ককায়েকৰ সৈতে স্বৰ্গৰ পৰা পঠিওৱা হৈছিল যাতে মানুহক শান্তি আৰু মৰমেৰে জীয়াই থাকিবলৈ আৰু কাম কৰিবলৈ শিকাব পাৰি। মানুহবোৰে তেওঁক লগ পোৱাৰ লগে লগে তেওঁক তেওঁলোকৰ সুৰক্ষামূলক মাতৃ হিচাপে চিনি পালে আৰু মামা কুচা আৰু ইনকাৰ নিৰ্দেশনাত ঘৰ আৰু পথ, মন্দিৰ আৰু দুৰ্গ নিৰ্মাণ কৰিলে। এইদৰে তেওঁলোকে মাটিত খেতি কৰিলে, যি খেতিয়ে অতি সোনকালেই ফচল দিলে।
## তথ্যসূত্ৰ

শ্ৰেণী:দেৱ-দেৱী
ছিয়ানা ভাচিলেভা

**ছিয়ানা ভাচিলেভা** (বুলগেৰিয়ান: Сияна வасилевая, জন্ম ৩ মাৰ্চ ১৯৯৬) বুলগেৰিয়াৰ এগৰাকী অৱসৰপ্ৰাপ্ত আজৰবাইজানী গ্ৰুপ ৰিদমিক জিমনাষ্ট খেলুৱৈ।  তেওঁ ২০১৪ চনৰ ইউৰোপীয় ৩ বল + ২ ৰিবনত ৰূপৰ পদক আৰু ২০১৮ চনৰ ইউৰোপীয় ৩ বল + ২ ৰোপত ব্ৰঞ্জৰ পদক অৰ্জন কৰে।

## কেৰিয়াৰ
### জ্যেষ্ঠ
২০১৪ চনত ইউৰোপীয় চেম্পিয়নশ্বিপ (বাকু)ত অংশগ্ৰহণ কৰিছিল, য’ত তেওঁ ৩টা ৰিবন আৰু ২টা বলৰ সৈতে এপাৰেটাছ ফাইনেলত ২য় স্থান লাভ কৰিছিল। স্পেইনৰ গুয়াডালাৰাজাৰাত অনুষ্ঠিত ইউৰোপীয় চেম্পিয়নশ্বিপ ২০১৮তো অংশগ্ৰহণ কৰি ৩টা বল আৰু ২টা ৰোপেৰে এপাৰেটাছ ফাইনেলত তৃতীয় স্থান লাভ কৰে। ২০১৮ চনৰ বুলগেৰিয়াৰ ছফিয়াত অনুষ্ঠিত বিশ্ব চেম্পিয়নশ্বিপত অংশগ্ৰহণ কৰি তেওঁ গ্ৰুপ অল-আৰউণ্ড প্ৰতিযোগিতাত সপ্তম স্থান লাভ কৰে। ২০১৯ চনত আজাৰবাইজানৰ বাকুত অনুষ্ঠিত হোৱা বিশ্ব চেম্পিয়নশ্বিপত অল-আৰউণ্ডত অষ্টম স্থান দখল কৰা গ্ৰুপৰ অংশ আছিল।

### প্ৰতিযোগিতাৰ পিছৰ কেৰিয়াৰ
২০২১ চনত তেওঁ ৰিদমিক জিমনাষ্টিকছত লিউবু চাৰ্কাশিনা (বিএলআৰ) ৰ উত্তৰাধিকাৰী হিচাপে এফআইজি এথলীটছ প্ৰতিনিধি নিৰ্বাচিত হয়।

২০২৪ চনত জিমনাষ্টিকছ এথিক্স ফাউণ্ডেচনে তেওঁক মাতৃ মাৰিয়ানা ভাচিলেভা আৰু আন এগৰাকী প্ৰশিক্ষকৰ সৈতে অনুমোদন জনাইছিল, তদন্তত দেখা গৈছিল যে তেওঁ এজন জিমনাষ্টক ফোনেৰে আঘাত কৰিছিল। তেওঁক সুৰক্ষাৰ প্ৰশিক্ষণ আৰু নিৰীক্ষণৰ ব্যৱস্থা কৰিব লাগিছিল।

## ব্যক্তিগত জীৱন
বুলগেৰিয়াত থকাৰ সময়ত তেওঁ শিশু অৱস্থাত ১২ বছৰ বয়সলৈকে ৰিদমিক জিমনাষ্টিকছৰ প্ৰশিক্ষণ লৈছিল আৰু বুলগেৰিয়াক প্ৰতিনিধিত্ব কৰি ব্যক্তিগত জিমনাষ্ট হিচাপে কম সময়ৰ বাবে প্ৰতিযোগিতাত অংশগ্ৰহণ কৰিছিল। তেওঁ আজাৰবাইজানৰ ৰিদমিক জিমনাষ্টিকছৰ প্ৰাক্তন মুখ্য প্ৰশিক্ষক আৰু ক্ৰীড়াৰ উপমন্ত্ৰী মাৰিয়ানা ভাচিলেভাৰ ডাঙৰ কন্যা। তেতিয়া বুলগেৰিয়াৰ ৰিদমিক জিমনাষ্টিকছ দলৰ ৰাষ্ট্ৰীয় প্ৰশিক্ষক হিচাপে কৰ্মৰত মাতৃক আজাৰবাইজানৰ ৰাষ্ট্ৰীয় ৰিদমিক জিমনাষ্টিকছ দলৰ প্ৰশিক্ষক হিচাপে নিযুক্তি দিয়া হৈছিল। ২০০৯ চনত বাকুত অনুষ্ঠিত হোৱা ইউৰোপীয় ৰিদমিক জিমনাষ্টিকছ চেম্পিয়নশ্বিপৰ বাবে প্ৰস্তুতি চলাইছিল আজাৰবাইজানৰ দলটোৱে। পৰিয়ালটোৱে বুলগেৰিয়াৰ ছফিয়াৰ পৰা স্থানান্তৰিত হয় আৰু ২০০৮ চনৰ অক্টোবৰ মাহত বাকুলৈ গুচি যায়। তেওঁৰ ভেলেৰিয়া নামৰ এগৰাকী সৰু ভগ্নী আছে, যিয়ে ছন্দময় জিমনাষ্ট হিচাপেও প্ৰশিক্ষণ লৈছিল।

তেওঁ আজাৰবাইজান ষ্টেট একাডেমী অৱ ফিজিকেল এডুকেচন এণ্ড স্প'ৰ্টছত অধ্যয়ন কৰিছিল। তেওঁৰ থলুৱা বুলগেৰিয়ান ভাষাৰ উপৰিও তেওঁ সাৱলীল আজেৰী, ৰাছিয়ান আৰু ইংৰাজী ভাষা কয়। বাকুত থাকে আৰু ২০২২ চনৰ পৰা মনোবিজ্ঞানী হোৱাৰ লক্ষ্যৰে অধ্যয়ন কৰি আছে।

## তথ্যসূত্ৰ

## বাহ্যিক সংযোগ
* 

শ্ৰেণী:জিমনাষ্ট
শ্ৰেণী:আজাৰবাইজানত ক্ৰীড়া
শ্ৰেণী:মহিলা খেলুৱৈ
মাৰিয়ানা ভাচিলেভা

**মাৰিয়ানা ভাচিলেভা-টোটেভা** (বুলগেৰিয়ান: Мариана Василева Тотева, জন্ম ৬ জুলাই ১৯৭৪) বুলগেৰিয়ান মূলৰ এগৰাকী আজাৰবাইজানী ছন্দময় জিমনাষ্টিক প্ৰশিক্ষক। তেওঁ ২০২১ চনৰপৰা ২০২৫ চনলৈকে আজাৰবাইজানৰ যুৱ আৰু ক্ৰীড়া মন্ত্ৰ্যালয়ৰ উপ-মন্ত্ৰী হিচাপে কাৰ্যনিৰ্বাহ কৰিছিল আৰু আজাৰবাইজান ৰিদমিক জিমনাষ্টিক ফেডাৰেচনৰ প্ৰথম মুখ্য প্ৰশিক্ষক আছিল। 

## পেচা জীৱন
ভাচিলেভা আগতে বুলগেৰিয়াৰ এগৰাকী ছন্দময় জিমনাষ্ট আছিল আৰু চফিয়া, বুলগেৰিয়াস্থিত লেভস্কি ক্লাবত প্ৰশিক্ষক হিচাপে কাম কৰিছিল। ২০০৭ চনত তেওঁক আজাৰবাইজান জিমনাষ্টিক ফেডাৰেচনৰপৰা প্ৰশিক্ষক হিচাপে কাম কৰাৰ বাবে নিমন্ত্ৰণ জনোৱা হয়; তাৰ পিছতে তেওঁ নিজৰ পৰিয়াল (স্বামী আৰু দুটা সন্তান) লৈ বাকু, আজাৰবাইজানলৈ স্থানান্তৰিত হয়।

২০০৯ চনত তেওঁক আজাৰবাইজান ৰিদমিক জিমনাষ্টিক ফেডাৰেচনৰ মুখ্য প্ৰশিক্ষক হিচাপে নিযুক্তি দিয়া হয়। ২০১৩ চনত তেওঁ “আজাৰবাইজানৰ সন্মানীয় প্ৰশিক্ষক” উপাধি লাভ কৰে। ২০১৫ চনত প্ৰথম ইউৰোপীয় খেলত জাতীয় দলৰ সফল প্ৰদৰ্শনৰ বাবে তেওঁ আজাৰবাইজানৰ ৰাষ্ট্ৰপতিৰ সন্মানীয় ডিপ্লমা লাভ কৰে। তেওঁৰ প্ৰশিক্ষণকালত আজাৰবাইজানৰ জাতীয় দলে ২০০৯, ২০১১, ২০১৩, ২০১৪, ২০১৮, ২০২০, ২০২২ আৰু ২০২৩ চনৰ ইউৰোপীয় চেম্পিয়নশ্বিপত পদক লাভ কৰে। ২০২১ চনৰ ২৯ নৱেম্বৰৰপৰা তেওঁ আজাৰবাইজানৰ যুৱ আৰু ক্ৰীড়া মন্ত্ৰ্যালয়ৰ উপ-মন্ত্ৰী হিচাপে কাৰ্যনিৰ্বাহ কৰে।

উল্লেখযোগ্য শিক্ষাৰ্থীসমূহঃ
* মাৰিনা দূৰুণ্ডা (জন্ম ১৯৯৭) — একাধিক বিশ্ব কাপ পদক বিজয়ী
* লালা ইউছিফোভা (জন্ম ১৯৯৬) — ২০১২, ২০১৩ (গ্ৰেণ্ড প্ৰি ফাইনেল) পদক বিজয়ী
* ঝালা পিৰিয়েভা (জন্ম ২০০০) — ইউৰোপীয় জুনিয়ৰ পদক বিজয়ী
* আৰজু জলিলোভা (জন্ম ২০০৪) — বিশ্ব আৰু ইউৰোপীয় জুনিয়ৰ পদক বিজয়ী
* জোহ্ৰা আঘামিৰোভা (জন্ম ২০০১) — ২০১৯ চনৰ গ্ৰীষ্মকালীন ইউনিভাৰ্চিয়াড পদক বিজয়ী

২০২০ চনৰ জুলাই মাহত ভাচিলেভাৰ বিৰুদ্ধে জিমনাষ্টিক এথিক্স ফাউণ্ডেচনত এক গোচৰ দাখিল কৰা হয়, য’ত বহু জিমনাষ্টৰ ওপৰত মানসিক আৰু শাৰীৰিক নিৰ্যাতনৰ অভিযোগ উত্থাপন কৰা হৈছিল। তদন্তত পোৱা যায় যে তেওঁ জিমনাষ্টসকলক ওজন বাঢ়াৰ বাবে প্ৰহাৰ কৰিছিল, অসুস্থ অৱস্থাতো অনুশীলন কৰিবলৈ বাধ্য কৰিছিল, খেলুৱৈসকলৰ ধন আটকাই ৰাখিছিল আৰু তেওঁলোকক পৰিয়ালৰ সৈতে যোগাযোগ কৰিবলৈ বাধা দিছিল। ২০২৪ চনৰ ডিচেম্বৰত তেওঁক শাস্তি দিয়া হয় আৰু তেওঁক ৮ বছৰলৈকে আন্তঃৰাষ্ট্ৰীয় জিমনাষ্টিক ফেডাৰেচনৰ কোনো কাৰ্যকলাপত অংশগ্ৰহণ কৰিব নোৱাৰা কৰা হয় আৰু জীৱনভৰ কোনো ফেডাৰেচনৰ মুখ্য প্ৰশিক্ষক হিচাপে নিযুক্ত নহ’ব পাৰিব। তেওঁৰ কন্যা ছিয়ানা আৰু আন এজন প্ৰশিক্ষককো শাস্তি দিয়া হয়, আৰু আজাৰবাইজান জিমনাষ্টিক ফেডাৰেচনকো দায়বদ্ধ ধৰা হয়।

২০২৫ চনৰ ১৬ জানুৱাৰীত ভাচিলেভা-টোটেভাক যুৱ আৰু ক্ৰীড়া মন্ত্ৰ্যালয়ৰ উপ-মন্ত্ৰী পদৰপৰা অপসাৰণ কৰা হয়।

## ব্যক্তিগত জীৱন
মাৰিয়ানা ভাচিলেভা আজাৰবাইজানৰ নাগৰিক যদিও তেওঁ বুলগেৰিয়াৰ নাগৰিকত্বো ৰাখিছে। তেওঁ বুলগেৰিয়ান, আজাৰবাইজানী আৰু ৰাছিয়ান ভাষা ক’ব পাৰে। তেওঁ বিবাহিত আৰু তেওঁৰ দুগৰাকী কন্যা আছে: ছিয়ানা আৰু ভালেৰিয়া। ছিয়ানা ভাচিলেভাই আজাৰবাইজানৰ ৰিদমিক জিমনাষ্টিক দলেৰে প্ৰতিযোগিতা কৰিছে আৰু দেশখনৰ ইতিহাসত সৰ্বকনিষ্ঠ স্বাভাৱিকীকৃত খেলুৱৈ।

## তথ্যসূত্ৰ

## বাহ্যিক সংযোগ
* Azerbaijan Rhythmic Gymnastics Coach Profile

শ্ৰেণী:মহিলা ৰাজনীতিবিদ
খাদিজা আলিবেয়োভা

**খাদিজা আলিবেয়োভা** (আজাৰবাইজানী: Xədicə Əlibəyova, ১৮৮৪ – ১৯৬১) আছিল এগৰাকী আজাৰবাইজানী শিক্ষাবিদ, জনপ্ৰচাৰক আৰু প্ৰকাশক। তেওঁ আজাৰবাইজানৰ প্ৰথম মহিলা সম্পাদক হিচাপে বিশেষভাৱে পৰিচিত। কিছুমান উৎস অনুসাৰে তেওঁ আজাৰবাইজানৰ প্ৰথম মহিলা স্ত্ৰীৰোগ বিশেষজ্ঞো আছিল।

## ব্যক্তিগত জীৱন আৰু পৰিয়াল
খাদিজা সুবহানগুলোভাৰ জন্ম ১৮৮৪ চনত তিবিলিছিত হৈছিল। তেওঁৰ পিতৃ আলাদ্দিন সুবহানগুলিয়েভ তিবিলিছিৰ এগৰাকী সন্মানীয় বুদ্ধিজীৱী ব্যক্তি আছিল আৰু তেওঁ নিজৰ কন্যাৰ শিক্ষাৰ প্ৰতি গভীৰভাৱে আগ্ৰহী আছিল।

তিবিলিছি ছোৱালী জিমনেজিয়ামৰপৰা স্নাতক হোৱাৰ পিছত খাদিজাই ট্ৰান্সককেছিয়ান অলগিনস্কি প্ৰসূতি আৰু স্ত্ৰীৰোগ প্ৰতিষ্ঠানত চিকিৎসাবিজ্ঞান অধ্যয়ন কৰে। ১৯০৭ চনত তেওঁ প্ৰখ্যাত আজাৰবাইজানী আইনজীৱী আৰু জনপ্ৰচাৰক মুস্তাফা বে আলিবেয়ভৰ সৈতে বিবাহপাশত আবদ্ধ হয়। তেওঁলোকৰ ছয়জন সন্তান আছিল, যাৰ ভিতৰত এজন শিশুকালতে মৃত্যুবৰণ কৰে। বাকি পাঁচজন সন্তানেই উচ্চশিক্ষা লাভ কৰিছিল। তেওঁলোকৰ কন্যা আৰুজিয়া আলিবেয়োভা আজাৰবাইজানৰ প্ৰথম অৰ্থনীতিত ডক্টৰেট লাভ কৰা মহিলা আছিল।

## কৰ্মজীৱন
বিবাহৰ পিছত খাদিজা আলিবেয়োভা সামাজিক আৰু সাংস্কৃতিক জীৱনত অধিক সক্ৰিয় হৈ উঠে। তেওঁ বাকু মুছলমান মহিলা দানশীল সমাজৰ সদস্য আছিল। তেওঁ আজাৰবাইজানী মহিলাসকলৰ সামাজিক জীৱন আৰু মহিলা সহায় সংগঠনসমূহৰ সৈতে গভীৰভাৱে জড়িত আছিল। 

১৯১১ চনৰ ২২ জানুৱাৰীত বাকুত আজাৰবাইজানৰ প্ৰথম মহিলা সংবাদপত্ৰ *[[ইশিগ]]* প্ৰকাশ পায়, যাৰ সম্পাদক আছিল খাদিজা আলিবেয়োভা আৰু প্ৰকাশক আছিল মুস্তাফা বে আলিবেয়ভ। সংবাদপত্ৰখনৰ সম্পাদক আৰু লেখকসকল প্ৰধানকৈ মহিলা আছিল। প্ৰথম সংখ্যাত আলিবেয়োভাই উল্লেখ কৰিছিল যে সংবাদপত্ৰখনৰ মুখ্য উদ্দেশ্য হৈছে ‘‘মহিলাৰ শিক্ষাৰ জৰিয়তে সামগ্ৰিক উন্নয়নত অৰিহণা যোগোৱা’’।

*ইশিগ* কাকতখনত তেওঁ ‘‘আমাৰ অধিকাৰ’’ শীৰ্ষক এক শৃংখলাবদ্ধ প্ৰবন্ধ প্ৰকাশ কৰিছিল। তেওঁৰ লেখাসমূহত মহিলা অধিকাৰ, শিক্ষাত অংশগ্ৰহণ, সাংস্কৃতিক আৰু সামাজিক জীৱনত মহিলাৰ ভূমিকা, মহিলা ক্লাব খোলা আৰু স্বাস্থ্য বিষয়ক প্ৰসংগসমূহ গুৰুত্বসহকাৰে তুলি ধৰা হৈছিল। লগতে তেওঁ ‘‘ভাজায়েফে-বেইতিয়্যে’’ (‘‘গৃহস্থালি বিষয়’’) শীৰ্ষক নিয়মীয়া কলামো লিখিছিল। চিকিৎসা বিষয়ক অংশত খাদিজা আৰু আমিনা বাত্ৰিছিনাই নিয়মীয়াকৈ প্ৰবন্ধ লিখিছিল।

গৱেষক ৰাগিবা মাম্মাদোভাৰ মতে, সংবাদপত্ৰখন বন্ধ হোৱাৰ আশংকা অনুভৱ কৰি আলিবেয়োভাই ৰাছিয়াৰ সম্ৰাট নিকোলাছ দ্বিতীয়ৰ পত্নী আলেকজান্দ্ৰা ফিওদোৰোভনালৈ অনুমতি বিচাৰি এক আবেদন-পত্ৰ প্ৰেৰণ কৰিছিল আৰু সম্ৰাজ্ঞীয়ে এই অনুৰোধ মঞ্জুৰ কৰিছিল।

১৯১২ চনৰ জানুৱাৰীত *ইশিগ* কাকতৰ ৰক্ষক আকুন্দ মোল্লা ৰুহুল্লাহ মহাম্মদজাদেৰ হত্যাৰ পিছত সংবাদপত্ৰখন তিনিমাহৰ ভিতৰতে বন্ধ কৰিবলগীয়া হয়। ১৯১২ চনৰ ২১ এপ্ৰিলত *ইশিগ*ৰ অন্তিম সংখ্যা প্ৰকাশ পায়।

১৯১২ চনত খাদিজা আলিবেয়োভাই শাকিলৈ স্থানান্তৰিত হয় আৰু ১৯২০ চনৰপৰা ১৯৪৬ চনলৈ স্ত্ৰীৰোগ বিশেষজ্ঞ হিচাপে কাম কৰে। শাকিত তেওঁ সাক্ষৰতাৰ শ্ৰেণী আৰু মহিলা ক্লাব গঠনতো সক্ৰিয় ভূমিকা লয়। ১৯২৫ চনত বাকু নগৰ কাৰ্যনিৰ্বাহী সমিতিৰ এক যুটীয়া সভাত মহিলাসকলৰ বাবে চিকিৎসা পৰামৰ্শ কেন্দ্ৰ খোলাৰ প্ৰস্তাৱত তেওঁ গুৰুত্বপূৰ্ণ ভূমিকা গ্ৰহণ কৰে। লগতে শাকিত চিকিৎসা মহাবিদ্যালয় স্থাপন, প্ৰসূতি বিভাগ গঠন আৰু গ্ৰাম্য অঞ্চলৰ আজাৰবাইজানী ছোৱালীসকলক চিকিৎসা প্ৰশিক্ষণ দিয়াতো তেওঁ বিশেষ ভূমিকা লয়।

জীৱনৰ অন্তিম সময়ত তেওঁ পুনৰ বাকুলৈ উভতি আহে আৰু ১৯৬১ চনত তাতেই তেওঁৰ মৃত্যু হয়।

## তথ্যসূত্ৰ

শ্ৰেণী:চিকিৎসাবিদ
শ্ৰেণী:নাৰী
লুইচ আবেমা

**লুইচ আবেমা** () আছিল এগৰাকী ফৰাচী চিত্ৰশিল্পী, ভাস্কৰ্যশিল্পী আৰু বেলে ইপ’কৰ ডিজাইনাৰ।

## জীৱনী
আবেমাৰ জন্ম হৈছিল এচ’নৰ এটাম্পেছত। পেৰিছৰ জন্মগ্ৰহণ কৰা আবেমাৰ জন্ম হৈছিল স্থানীয় কলা-সংস্কৃতি সমাজৰ সৈতে ভালদৰে জড়িত এটা ধনী পৰিয়ালত। তেওঁৰ প্ৰাক্তন আইতাক আছিল অভিনেত্ৰী লুইজ কণ্টাট। কিশোৰ বয়সৰ আৰম্ভণিতে তেওঁ চিত্ৰকলাৰ শিক্ষা আৰম্ভ কৰিছিল আৰু সেই সময়ৰ চাৰ্লছ জোছুয়া চেপলিন, জিন-জেক হেনাৰ আৰু কেৰ'লাছ-ডুৰানৰ দৰে উল্লেখযোগ্য ব্যক্তিৰ অধীনত অধ্যয়ন কৰিছিল। ২৩ বছৰ বয়সত তেওঁ তেওঁৰ আজীৱন বন্ধু আৰু সম্ভৱতঃ তেওঁৰ প্ৰেমিক চাৰা বাৰ্নহাৰ্ডৰ প্ৰতিকৃতি অংকন কৰি তেওঁ প্ৰথমবাৰৰ বাবে তেওঁৰ কামৰ বাবে স্বীকৃতি লাভ কৰে।

তেখেতে সমসাময়িক অন্যান্য উল্লেখযোগ্য ব্যক্তিসকলৰ প্ৰতিকৃতি অংকন কৰে আৰু পেৰিছ টাউন হল, পেৰিছ অপেৰা হাউচ, চেনেগালৰ ডাকাৰৰ "থিয়েটাৰ চাৰা বাৰ্নহাৰ্ড"কে ধৰি অসংখ্য থিয়েটাৰ আৰু "ঔপনিৱেশিক গৱৰ্ণৰৰ প্ৰাসাদ"ক শোভা বৰ্ধন কৰি পেনেল আৰু মিউৰেল আঁকিছিল। তেওঁৰ ছবিত শৈক্ষিক আৰু আৱেগবাদী শৈলী আছিল, পোহৰ আৰু দ্ৰুত ব্ৰাছষ্ট্ৰ'কৰ সহায়ত ছবি আঁকিছিল।

১৮৮১ চনত পেৰিছ চেলুনত তেওঁ নিয়মীয়া প্ৰদৰ্শক হিচাপে পৰিগণিত হৈছিল। ১৮৯৩ চনত চিকাগোত অনুষ্ঠিত হোৱা বিশ্ব কলম্বিয়ান প্ৰদৰ্শনীত মহিলা বিল্ডিঙত প্ৰদৰ্শিত হোৱা মহিলা শিল্পীসকলৰ ভিতৰত আবেমাও আছিল। প্ৰদৰ্শনীত আবেমাৰ ভাস্কৰ্য নিৰ্মাণ কৰা চাৰা বাৰ্নহাৰ্ডে নিৰ্মাণ কৰা এটা আৱক্ষ মূৰ্তিও প্ৰদৰ্শন কৰা হৈছিল। 

আবেমাই তৈল প্ৰতিকৃতি আৰু জলৰঙত বিশেষজ্ঞ আছিল আৰু তেওঁৰ বহু কামত চীন আৰু জাপানী চিত্ৰকৰৰ লগতে এডৱাৰ্ড মেনেটৰ দৰে সমসাময়িক মাষ্টাৰৰ প্ৰভাৱ দেখা গৈছিল। তেওঁৰ ৰচনাসমূহত সঘনাই ফুলৰ চিত্ৰ অংকন কৰিছিল। তেওঁৰ বিখ্যাত ৰচনাসমূহৰ ভিতৰত দ্য ছিজনছ, এপ্ৰিল মৰ্নিং, প্লেচ ডি লা কনকৰ্ড, আমং দ্য ফ্লাৱাৰ্ছ, উইণ্টাৰ আৰু অভিনেত্ৰী জিন চেমাৰী, ব্ৰাজিলৰ সম্ৰাট ডম পেড্ৰ' দ্বিতীয়, ফাৰ্ডিনাণ্ড ডি লেচেপছ আৰু চাৰ্লছ গাৰ্নিয়াৰৰ প্ৰতিকৃতি।

আবেমা আছিল এজন নিপুণ প্ৰিণ্টমেকাৰ, ভাস্কৰ্য্যশিল্পী আৰু ডিজাইনাৰ, লগতে এজন লেখক যিয়ে গেজেট ডেছ ব'ছ-আৰ্টছ আৰু ল'আৰ্ট আলোচনীলৈ নিয়মীয়াকৈ অৱদান আগবঢ়াইছিল। তেওঁ কেইবাখনো কিতাপৰ চিত্ৰকল্পও কৰিছিল, য'ত আছিল লা মেৰ, ৰেনে মেইজেৰয় আছিল।

আবেমাক প্ৰদান কৰা বহুতো সন্মানৰ ভিতৰত আছিল পালমে একাডেমিক, ১৮৮৭ আৰু "তৃতীয় গণৰাজ্যৰ অফিচিয়েল পেইণ্টাৰ" হিচাপে মনোনয়ন। ১৯০০ চনৰ এক্সপ’জিচন ইউনিভাৰ্চেলতো ব্ৰঞ্জৰ পদক লাভ কৰে। ১৯০৬ চনত তেওঁক *অৰ্ডাৰ অৱ দ্য লিজিয়ন ডি অনাৰ*ৰ চেভালিয়াৰ হিচাপে সজাই তোলা হয়। 

তেওঁ কেতিয়াও বিয়া কৰা নাছিল আৰু দীৰ্ঘদিন ধৰি মানুহৰ মাজত তেওঁক লেচবিয়ান বুলি জল্পনা-কল্পনা চলি আহিছে।

১৯২৭ চনত পেৰিছত আবেমাৰ মৃত্যু হয়। ২০ শতিকাৰ শেষৰফালে বিগত শতিকাবোৰত কলাক্ষেত্ৰলৈ মহিলাসকলৰ অৱদানে অধিক সমালোচনাত্মক আৰু ঐতিহাসিক মনোযোগ লাভ কৰাৰ লগে লগে তেওঁৰ ৰচনাসমূহে নৱীকৃত জনপ্ৰিয়তা লাভ কৰি আহিছে। ২০১৮ চনৰ পেৰিছত মহিলা ১৮৫০-১৯০০ চনৰ প্ৰদৰ্শনীত আবেমাক অন্তৰ্ভুক্ত কৰা হৈছিল।

## তথ্যসূত্ৰ

শ্ৰেণী:ফ্ৰান্সৰ ব্যক্তি
শ্ৰেণী:মৃত ব্যক্তি
শ্ৰেণী:চিত্ৰশিল্পী
শ্ৰেণী:ভাস্কৰ্যশিল্পী
মীনা (অভিনেত্ৰী)

**মীনা দুৰাইৰাজ** (; জন্ম: ১৬ ছেপ্টেম্বৰ ১৯৭৬) পেছাগতভাৱে মীনা নামেৰে পৰিচিত এগৰাকী ভাৰতীয় অভিনেত্ৰী যিয়ে প্ৰধানকৈ দক্ষিণ ভাৰতীয় চলচ্চিত্ৰৰ লগতে হিন্দী চিনেমাতো কাম কৰে। তেখেত এগৰাকী শাস্ত্ৰীয় নৃত্যশিল্পী। 
মীনাই তামিল, তেলেগু, মালয়ালম, কানাড়া, আৰু হিন্দী ছবিত অভিনয় কৰিছে। ৯০ৰ দশকত দক্ষিণ ভাৰতীয় চলচ্চিত্ৰ জগতৰ অন্যতম বিচৰা অভিনেত্ৰী হিচাপে পৰিগণিত হয়। মীনা এগৰাকী প্লেবেক গায়িকা, টিভি শ্ব'ৰ বিচাৰক আৰু মাজে মাজে ডাবিং শিল্পীও। 
দুটা ফিল্মফেয়াৰ এৱাৰ্ড চাউথ, তিনিটা তামিলনাডু ষ্টেট ফিল্ম এৱাৰ্ড, দুটা নন্দী এৱাৰ্ড  আৰু দুটা চিনেমা এক্সপ্ৰেছ বঁটাকে ধৰি বহুতো প্ৰশংসা লাভ কৰিছে। ১৯৯৮ চনত তামিলনাডু চৰকাৰে তেওঁক কলাইমামণি বঁটাৰে সন্মানিত কৰে।

## আৰম্ভণি জীৱন
মীনা ১৯৭৬ চনৰ ১৬ ছেপ্টেম্বৰত জন্মগ্ৰহণ কৰা  আৰু তেওঁ তামিলনাডুৰ চেন্নাই (তেতিয়াৰ মাদ্ৰাজ)ত ডাঙৰ-দীঘল হৈছিল। তেওঁৰ মাতৃ ৰাজামল্লিকা কেৰালাৰ কান্নুৰ জিলাৰ।

## কৰ্মজীৱনী
### শিশু শিল্পী
১৯৮২ চনত জন্মদিনৰ পাৰ্টিত মীনাক দেখাৰ পিছত শিৱাজী গণেশনে মুখ্য চৰিত্ৰত অভিনয় কৰি নেঞ্জাংগল ছবিত শিশু শিল্পী হিচাপে নিজৰ কেৰিয়াৰ আৰম্ভ কৰে।
শিশু শিল্পী হিচাপে গণেশনৰ সৈতে কেইবাখনো ছবিত অভিনয় কৰিছিল। 
শিশু শিল্পী হিচাপে ৰজনীকান্তৰ সৈতে এনকেয়ো কেটা কুৰাল আৰু আনবুল্লা ৰজনীকান্ত নামৰ দুখন চিনেমাত অভিনয় কৰিছে। শিশু অৱস্থাত তেওঁ ৪৫ খনতকৈও অধিক ছবিত অভিনয় কৰিছিল।

### মূখ্য ভূমিকা
মীনা দক্ষিণ ভাৰতীয় ছবিৰ অন্যতম শীৰ্ষ তাৰকাৰ যোৰা হিচাপে প্ৰতিজন প্ৰধান তাৰকাৰ সৈতে। 
১৯৯০ চনত ৰাজেন্দ্ৰ প্ৰসাদৰ সৈতে নৱযুগমত তেলেগুত অভিষেক ঘটায়।  তেওঁৰ একে বছৰতে তামিল ছবি অৰু পুধিয়া কাধাই জৰিয়তে নায়িকা হিচাপে  অভিষেক ঘটিছিল। ৰাজকিৰণৰ বিপৰীতে অভিনয় কৰা আৰু কস্তুৰি ৰাজাৰ পৰিচালনাত নিৰ্মিত তামিল ছবি এন ৰাছাভিন মানচিলে (১৯৯১)ৰ জৰিয়তে মীনাই প্ৰথমটো ডাঙৰ বিৰতি লাভ কৰে। মীনাই সোলাইয়াম্মাক চিত্ৰিত কৰি অনুৰাগীৰ হৃদয় জয় কৰিছিল। পিছলৈ ছবিখন তেলেগু ভাষাত মোৰাথোডু না মোগুডু (১৯৯২) নামেৰে পুনৰ নিৰ্মাণ কৰা হয়, য'ত মীনাই একে ভূমিকা পালন কৰে।

## অন্য কাম
### প্লেবেক গায়ক
মীনা দুটা পপ এলবামৰ প্লেবেক গায়িকা আছিল, অভিনেতা মনোজৰ সৈতে পাতিনাৰু বায়থিনিলে আৰু অভিনেতা বিক্ৰমৰ সৈতে কাধলিজম, যিবোৰ তেওঁ ২০০১ চনৰ পৰা ৰেকৰ্ডিং আৰম্ভ কৰে। 
বিক্ৰমে এই প্ৰকল্পৰ বাবে সময় উলিয়াব নোৱাৰাৰ পিছত পিছৰ এলবামটো মুক্তি পোৱা নাই।

### ডাবিং
মীনাই চেৰণৰ পক্কিশাম চিনেমাত পদ্মপ্ৰিয়া জনকিৰমনৰ বাবে ডাব কৰিছিল।

## ব্যক্তিগত জীৱন
২০০৯ চনৰ ১২ জুলাইত মীনাই বাংগালুৰুৰ চফ্টৱেৰ অভিযন্তা বিদ্যাসাগৰৰ সৈতে আৰ্য ব্যাস্য সমাজ কল্যাণ মণ্ডপামত বিবাহপাশত আবদ্ধ হয়।[38] এই দম্পতীৰ এগৰাকী কন্যা নাইনিকা আছে, যিয়ে ৫ বছৰ বয়সত থেৰী (২০১৬) ছবিত অভিনয়ত অভিষেক ঘটায়। ২০২২ চনৰ ২৮ জুনত হাওঁফাওঁৰ লগত জড়িত ৰোগৰ বাবে বিদ্যাসাগৰৰ মৃত্যু হয়।

## তথ্য সংগ্ৰহ

শ্ৰেণী:অভিনেত্ৰী
শ্ৰেণী: ভাৰতীয় নাৰী
ল’ওৰা থেৰেছা

**ল’ওৰা থেৰেছা**, **লেডী আলমা-টাডেমা** () এগৰাকী মহিলা আৰু শিশুৰ ঘৰুৱা আৰু ধাৰাবাহিক দৃশ্যৰ বিশেষজ্ঞ ব্ৰিটিছ চিত্ৰশিল্পী আছিল। তেওঁৰ আঠাইশখন ছবি ৰয়েল একাডেমীত প্ৰদৰ্শিত হৈছিল। তেওঁৰ স্বামী ছাৰ লৰেন্স আলমা-টাডেমা আছিল ভিক্টোৰিয়ান যুগৰ অন্যতম বিশিষ্ট চিত্ৰশিল্পী।
## জীৱনী
তেওঁ ড° জৰ্জ নেপোলিয়ন এপ্চৰ এগৰাকী কন্যা (যি ড° জন এপ্চৰ ভাতৃ আছিল), তেওঁৰ দুগৰাকী ভগ্নী আছিল, যিসকলো চিত্ৰকৰ আছিল (এমিলিয়ে জন ব্ৰেটৰ অধীনত অধ্যয়ন কৰিছিল, এজন প্ৰি-ৰাফেলাইট, আৰু ফৰ্ড মেডক্স ব্ৰাউনৰ অধীনত এলেন), আনহাতে এডমাণ্ড গ’ছ আৰু আন এজন ষ্টকব্ৰোকাৰ ৰ’লেণ্ড হিল আছিল তেওঁৰ ভায়েক। 

১৮৬৯ চনৰ ডিচেম্বৰ মাহত আলমা-টাডেমাক প্ৰথম লগ পাইছিল মেডক্স ব্ৰাউনৰ ঘৰত। যেতিয়া ল’ওৰাৰ বয়স আছিল ১৭ বছৰ আৰু তেওঁৰ বয়স আছিল ৩৩ বছৰ। (সেই বছৰৰ মে’ মাহত টাডেমাৰ প্ৰথম পত্নীৰ মৃত্যু হৈছিল।) প্ৰথম দেখাতেই টাডেমাই থেৰেছাৰ প্ৰেমত পৰে, আৰু সেয়েহে আংশিকভাৱে লণ্ডনত থেৰেছাৰ উপস্থিতিয়েই (আৰু আংশিকভাৱে এইটোৱেই যে কেৱল ইংলেণ্ডতহে তেওঁৰ কাম ধাৰাবাহিকভাৱে বিক্ৰী হৈছিল) যিয়ে তেওঁক প্ৰভাবিত কৰিছিল যে ১৮৭০ চনৰ জুলাই মাহত ফ্ৰান্স-প্ৰুছিয়ান যুদ্ধৰ আৰম্ভণিতে মহাদেশখন এৰি যাবলৈ বাধ্য হোৱাত তেওঁ আন ঠাইলৈ নগৈ ইংলেণ্ডলৈকে স্থানান্তৰিত হৈছিল। 

১৮৭০ চনৰ ছেপ্টেম্বৰৰ আৰম্ভণিতে তেওঁৰ সৰু কন্যা আৰু ভগ্নী আৰ্টজেৰ সৈতে লণ্ডনত উপস্থিত হোৱা, আলমা-টাডেমাই এপছৰ সৈতে যোগাযোগ কৰি সময় নষ্ট নকৰিলে আৰু তেওঁ থেৰেছাক চিত্ৰকলাৰ পাঠ দিয়াৰ ব্যৱস্থা কৰিলে। ইয়াৰে এটা সময়ত তেওঁ বিয়াৰ প্ৰস্তাৱ দিছিল। যিহেতু তেতিয়া তেওঁৰ বয়স চৌত্ৰিছ বছৰ আৰু ল’ওৰাৰ বয়স এতিয়া মাত্ৰ ওঠৰ বছৰ, সেয়েহে তাইৰ দেউতাকে প্ৰথমতে এই ধাৰণাটোৰ বিৰোধিতা কৰিছিল। অৱশেষত ডা° এপছে এই চৰ্তত সন্মতি দিলে যে তেওঁলোকে ইজনে সিজনক ভালদৰে চিনি নোপোৱালৈকে অপেক্ষা কৰিব লাগে। ১৮৭১ চনৰ জুলাই মাহত তেওঁলোকৰ বিবাহ হয় আৰু যদিও এই দ্বিতীয় বিবাহ সন্তানহীন আছিল, তথাপি ই চিৰস্থায়ী আৰু সুখী বুলি প্ৰমাণিত হয়, ল’ওৰাই স্বামীৰ প্ৰথম বিবাহ লৰেন্স আৰু আন্নাৰদ্বাৰা স্বামীৰ কন্যাসকলৰ সতীয়া মাক হিচাপে কাম কৰে। 

১৮৭৩ চনত পেৰিছ চেলুনে আলমা-টাডেমাক চিত্ৰকলাৰ প্ৰথম সফলতা প্ৰদান কৰে আৰু ১৮৭৮ চনত পেৰিছ আন্তঃৰাষ্ট্ৰীয় প্ৰদৰ্শনীত তেওঁ প্ৰদৰ্শন কৰা মাত্ৰ দুগৰাকী ইংৰাজ মহিলা শিল্পীৰ ভিতৰত অন্যতম। তেওঁৰ আন আন স্থানসমূহৰ ভিতৰত আছিল ৰয়েল একাডেমী (১৮৭৩ চনৰ পৰা), গ্ৰছভেনাৰ গেলেৰী আৰু লণ্ডনৰ অন্যান্য। আলমা-টাডেমাই ১৮৯৩ চনত ইলিনয়ৰ চিকাগোত অনুষ্ঠিত হোৱা ৱৰ্ল্ডছ কলম্বিয়ান এক্সপ'জিচনত পেলেচ অৱ ফাইন আৰ্টছত নিজৰ কৰ্ম প্ৰদৰ্শন কৰে। বিশেষকৈ দ্য ইংলিছ ইলাষ্ট্ৰেটেড মেগাজিনৰ বাবে মাজে মাজে চিত্ৰকৰ হিচাপেও কাম কৰিছিল আৰু ৰিজেণ্টছ পাৰ্ক আৰু পিছলৈ গ্ৰ'ভ এণ্ড ৰোডত থকা তেওঁলোকৰ লণ্ডনৰ বাসগৃহত পৰিচাৰিকা হিচাপে সুপৰিচিত আছিল। ১৯০৯ চনৰ ১৫ আগষ্টত আলমা-টাডেমাৰ মৃত্যু হয়।
## তথ্যসূত্ৰ

শ্ৰেণী:চিত্ৰশিল্পী
শ্ৰেণী:মৃত ব্যক্তি
শ্ৰেণী:যুক্তৰাজ্যৰ ব্যক্তি